Skup je organiziran povodom Evropskog dana borbe protiv trgovine ljudima, a učesnici su ukazali na rastući problem trgovine ljudima u svrhu radne eksploatacije\nPovodom obilježavanje Evropskog dana borbe protiv trgovine ljudima u Sarajevu je danas organiziran Okrugli stol "Trgovina ljudima u svrhu radne eksploatacije", javlja Anadolu Agency (AA).\nOrganizatori skupa su Ministarstvo sigurnosti BiH, Ministarstvo za ljudska prava i izbjeglice BiH, Delegacija Evropske unije u BiH i Ured Vijeća Evrope u Sarajevu.\n"U zadnjih deset godina Bosna i Hercegovina je bila zemlja porijekla žrtava trgovine ljudima, pretežno djece i muškaraca, koji su trgovani u druge zemlje u svrhu radne eksploatacije. Također je postala i zemlja odredišta za djecu iz drugih zemalja bivše Jugoslavije, uglavnom iz Srbije i Crne Gore, koja se trguju u BiH u svrhu prisilnog prosjačenja i prisilnog braka", navodi se u najavi događaja.\nOrganizatori su također poručili kako trgovina ljudima u svrhu radne eksploatacije predstavlja teško kršenje ljudskih prava i kako se može suzbijati isključivo zajedničkim djelovanjem svih relevantnih aktera, institucija, civilnog društva i stručnjaka.\nStanislava Tanić, šefica Odjela za borbu protiv trgovine ljudima pri Ministarstvu sigurnosti Bosne i Hercegovine, istakla je da je problem trgovine ljudima sve veći. A da trgovina ljudima u svrhu radne eksploatacije predstavlja teško kršenje osnovnih ljudi čija žrtva su i muškarci i žene i djeca.\n"Moram napomenuti da je BiH zemlja izvorišta, ali i krajnja destinacija tog oblika trgovine ljudima i krivičnog djela. U proteklom periodu je Vijeće ministara BiH usvojilo Strategiju suprotstavljanja trgovini ljudima za naredne četiri godine. U Strategiju su inkorporirane sve preporuke međunarodnih monitoring mehanizama i ima pet ciljeva, uključujući i prevenciju", kazala je Tanić.\nOna je poručila da se o borbi protiv trgovine ljudima ne treba govoriti samo danas, nego tokom cijele godine.\nSaliha Đuderija, pomoćnica ministra za ljudska prava i izbjeglice Bosne i Hercegovine, naglasila je da su djeca ponajveće žrtve trgovine ljudima, jer i istraživanja pokazuju da djeca čini polovicu žrtava tog vida eksploatacije.\n"Ono što na ovaj dan želimo naglasiti je da najveći broj žrtava ovog oblika iskorištavanja jesu Romi i romska djeca kao marginalizirana skupina koja se nalazi u stanju siromaštva, gdje se vrbuje najveći broj žrtava trgovine ljudima, prisilnog prosjačenja, vršenja krivičnih djela ili prisilnih brakova. Sada se uz pojavu migracija pojavljuju i novi oblici iskorištavanja", kazala je Đuderija.\nBojana Urumova, šefica Ureda Vijeća Evrope u Sarajevu, naglasila je da je trgovina ljudima globalni problem koji zahtijeva sveobuhvatnu borbu, a da najčešći oblik trgovine ljudima jeste trgovina u svrhu radne eksploatacije.\n"Borba protiv trgovine ljudima je izuzetno važna, kao što je važno i da to radimo zajedno na profesionalan način i bazirano na činjenicama utvrđenim zajedničkim naporima. Radimo to u saradnji sa institucijama BiH i međunarodnim partnerima, uključujući Evropsku uniju. Djelovanje na državnom nivou mora biti sveobuhvatno i da uključuje što više aktera i da uključuje multidisciplinarnu stručnost i samo na takav način se može efikasno suprotstaviti tom pobemu", kazala je Urumova.\nOna je dodala da je u pripremi nova preporuka Vijeća Evrope koja će biti upućena svim državama članicama za sprečavanje i borbu protiv trgovine ljudima zarad radne eksploatacije.\nAlfredo Strippoli, vršitelj dužnosti šefa Ureda vladavine prava pri Uredu specijalnog predstavnika Evropske unije u Bosni i Hercegovini, obratio se prisutnim putem videolinka i poručio da je Evropski dan borbe protiv trgovine ljudima važan sa aspekta podsjećanja i ukazivanja na taj rastući i ozbiljni problem u društvu.\n"U posljednjih nekoliko godina i BiH je iskusila neke nove oblike trgovine ljudima, kao što je i trgovina zbog radne eksploatacije čije žrtve su odrasli i djeca. Taj problem zahtijeva ozbiljno organiziranje borbe i prevencije", kazao je Strippoli.\nOn je poručio da za efikasnu borbu protiv tog oblika trgovine ljudima nadležne institucije moraju pokazati punu spremnost i unaprijediti koordinaciju djelovanja svih relevantnih faktora.\n"Regionalna saradnja je ključ u borbi protiv trgovine ljudima u kojoj je neophodna i uska saradnja sa evropskim institucijama", zaključio je Strippoli.\nObilježavanje Evropskog dana borbe protiv trgovine ljudima podržano je zajedničkim projektom Evropske unije i Vijeća Evrope "Prevencija i borba protiv trgovine ljudima u Bosni i Hercegovini" koji se provodi u okviru programa "Horizontal Facility za Zapadni Balkan i Tursku 2019-2022".\nokrugli stol Sarajevo


Postignut dogovor da se razmotri ratna strategija u Avganistanu\nAvganistanski ministar odbrane je izjavio da je američki Sekretarijat za odbranu obećao da će preduzeti mere za smanjenje broja civilnih žrtava u vazdušnim napadima na pobunjenike u toj zemlji. Ratna strategija će takodje biti razmotrena kada Avganistanu bude dopušteno da poveća broj sopstvenih trupa.\nS obzirom da se unutrašnja i medjunarodna kritika povećava uz porast broja civilnih žrtava, avganistanski ministar odbrane je izjavio da su Sjedinjene Države i medjunarodne snage obećale da «će dati sve od sebe» da izbegnu civilne žrtve vazdušnih napada. Abdul Rahim Vardak je razgovarao sa novinarima u avganistanskom Ministarstvu odbrane o nedavnoj poseti Sekretarijatu za odbranu u Vašingtonu, gde se sastao sa svojim američkim kolegom i drugim američkim funkcionerima.\n«Postignut je dogovor da se razmotri ratna strategija i druge akcije u Avganistanu i regionu.»\nVardak je zatražio da se smanji naglasak na teškom naoružanju i založio se za bolju razmenu obaveštajnih podataka i povećanje upotrebe avganistanskih snaga u traganju za pobunjenicima. Bivši komandant mudžahedina je takodje objavio da je medjunarodna zajednica dozvolila povećanje obima avganistanske armije na 134 hiljada vojnika. U Avganistanu je stacionirano više od 60 hiljada stranih vojnika.\n«Svakako da, na osnovu sadašnje bezbednosne situacije, postoji potreba za većim brojem vojnika na terenu.»\nPobunjeni Taliban, koga su snage pod vođstvom Sjedinjenih Država zbacile s vlasti 2001, aktivan je u velikim delovima južnog Avganistana. Ministar odbrane Avganistana, rekao je novinarima da sadašnji rat protiv Talibana ne može biti dobijen samo vojnim sredstvima. Londonski list «Sandi tajms», navodi da je komandant britanskih snaga u Avganistanu takođe rekao da Taliban ne može biti pobeđen na bojnom polju. List prenosi da je brigadni general Mark Karlton-Smit izjavio da je političko rešenje najbolji način za okončanje konflikta. Avganistanski predsednik Hamid Karzai je zatražio od kralja Saudijske Arabije da posreduje u takvim razgovorima. Medjutim, vođa Talibana je odbacio pregovore sa, kako se izrazio, «marionetskom» Avganistanskom vladom.


MOGUĆNOST POSLOVANJA REGIONA ZAPADNOG BALKANA I REGIONA NORDIJSKIH ZEMALJA | Euroinfo CG\nSkup je u okviru Evropske mreže preduzetništva organizovala Privredna komora Srbije u saradnji sa Komorskim investicionim forumom, Nordijskom poslovnom alijansom u Srbiji, te ambasadama Danske, Finske i Švedske. Komorski investicioni forum Zapadnog Balkana (KIF ZB) jedan je od projekata podrške privredi i jačanju ekonomske saradnje u regionu. Članice Foruma su privredne komore uključene u Berlinski proces - Albanije, Bosne i Hercegovine, Crne Gore, Kosova, Makedonije i Srbije, kao i komore Hrvatske i Slovenije.\nUvjerujen je da je recept uspjeha nordijske saradnje primjenjiv na Zapadni Balkan, u cilju unapređenja života i standarda naših naroda. Probleme iz prošlosti smatra treba da prevaziđemo ili da fokus na njih smanjimo, a okrenemo se zajedničkoj proevropskoj budućnosti.\nSaveljić je rekao da pored očiglednih turističkih potencijala, Crna Gora je atraktivna lokacija i za investiranje u druge sektore kao što su poljoprivreda, energetika, ICT .\nCentralni događaj Nedjelje nordijskih zemalja posvećene saradnji i povezivanju kompanija nordijskog regiona i regiona Zapadnog Balkana bio je u petak 19.novembra. Ovom događaju prisustvovao je predsjednik Republike Srbije Aleksandar Vučić sa ministrima.


Vesti online / Vesti / Svet / Belgija: Problem u bazi podataka rešen, avioni mogu da lete\nBelgija: Problem u bazi podataka rešen, avioni mogu da lete\nProblem koji je danas nastao u bazi podataka Centra za kontrolu vazdušnog saobraćaja u Belgiji rešen je nakon dva sata, a avionima je ponovo dozvoljeno da lete iznad te zemlje, javlja AP.\nAP navodi da je tokom popravke ovog kvara bilo otkazano oko 15 letova, a da su mnogi bili odloženi na međunarodnom aerodromu u Briselu koji dnevno broji oko 650 letova.\nAgencija je ranije izvestila da je Centar za kontrolu vazdušnog saobraćaja Belgije Belgokontrol saopštio da ni jedan avion ne sme da sleti ili poleti u državi, zbog tehničkog kvara koji je nastao u bazi podataka.\nBelgokontrol je na Tviteru saopštio da je na snazi pravilo "čistog neba" dok problem ne bude rešen i dodao bez obrazloženja da postoji problem u učitavanju podataka o letovima.\nDominik Dehaene je tada ispred ovog centra kazao da je reč o "veoma specifičnom problemu i više nije sigurno da li su sve informacije o letovima tačne".\nOkupiran aerodrom - obustavljeni letovi\nSVET Blokada aerodroma u Frankfurtu\nSVET Eksplozija i veliki požar kod aerodroma u Londonu (FOTO, VIDEO)\nSVET Le Pen Belgijancima: Glasajte za desničarsku Flams Belang\nSVET Na aerodromu u Šri Lanki pronađena bomba


Rusija dalje šalje pomoć Siriji alternativnim rutama\nRusija će nastaviti da isporučuje humanitarnu pomoć Siriji alternativnim rutama, zaobilazeći vazdušne prostore Grčke i Bugarske, izjavio je danas zamjenik ruskog ministra spoljnih poslova Sergej Rjabkov.\n"Naravno, biće pronađene alternativne rute", rekao je Rjabkov, odgovarajući na pitanje o tome šta će Moskva uraditi poslije zatvaranja bugarskog i grčkog vazdušnog koridora, prenio je TASS.\nRjabkov nije precizirao preko kojih zemlja će letjeti ruski avioni sa humanitarnom pomoći.\nOn je rekao da žali zbog toga što su Vašington i Brisel vršili pritisak na pojedine zemlje i zato što neke države ne ispunjavaju svoje međunarodne obaveze i ne otvaraju vazdušne koridore radi rješavanja humanitarnih problema.\nRjabkov je rekao da je međunarodna zajednica dobro upoznata sa humanitarnom situacijom u Siriji i sa patnjama i žrtvama sirijskog naroda.\nOn je ocijenio da je licemjerno davati verbalnu podršku naporima da se situacija popravi, dok se u praksi ometaju konkretni koraci.\nGrčka je prije dva dana objavila da je od Rusije dobila obavještenje da ruski transportni avioni ubuduće neće koristiti grčki vazdušni prostor, a Bugarska je odbila da otvori vazdušni koridor za ove letove.


Gorko nasleđe - DOX TV\nTajni zatvori koji se nazivaju i pretečom Gvantanama\nOvaj dugometražni dokumentarac istražuje “centre za izolaciju građana”, okrutne i tajne zatvore iz vremena Drugog svetskog rata unutar sistema logora za Amerikance japanskog porekla, u kojima su građani koje je vlada Amerike smatrala za opasne odvajani od ostalih japanskih zatvorenika. Ovi tajni zatvori se nazivaju i pretečom Gvantanama.\nIntervjui sa profesorima, umetnicima i bivšim zatvorenicima unutar japanoameričkog sistema logora, uz arhivske i savremene fotografije, oživljavaju ovaj malo poznati delić istorije Sjedinjenih Država.\nIstražuju se i posledice četiri slučaja ovog nezakonitog zatvaranja 120.000 ljudi japanskog porekla, koja su dospela do Vrhovnog suda. Priča o zatvaranju Japanoamerikanaca postaje sve važnija za današnje rasprave o kršenju građanskih prava i rasnom profilisanju. “Gorko nasleđe” objašnjava zbog čega su umešanost građana i društvenopolitički aktivizam neophodni za održanje demokratskog društva, naročito u kriznim vremenima.


VUKANOVIĆ O POSTROJAVANJU ŽANDARMERIJE: PLAŠE NAROD, A NATO IM NA MANJAČI | Hayat.ba\nVUKANOVIĆ O POSTROJAVANJU ŽANDARMERIJE: PLAŠE NAROD, A NATO IM NA MANJAČI\nPoslanik u Klubu Srpske demokratske stranke (SDS) u Narodnoj skupštini Republike Srpske (RS) Nebojša Vukanović rekao je da vlast u RS pokušava žandarmerijom da “zamaže oči” javnosti, nakon što su odustali od rezervnog sastava policije.\nRezervnog sastava policije nema, a vlast u RS kako to ne bi prikazala kao kapitulaciju, onda je jednicama za podršku promijenila naziv u žandarmeriju. Kupili su im i nove uniforme, što im dobro dođe da se neko ‘masno ugradi’ u taj tender. I s druge strane, mažu narodu oči da je RS jaka i snažna i da ima najbolje snage policije – ustvrdio je on.\nVukanović dodaje da je u policiju RS uloženo desetine miliona KM, a nijedan korumpirani političar, sudija ili druga javna ličnost nije završila iza rešetaka.\nŠta će nama hiljade obučenih policajaca s ko zna kakvom opremom, ako oni služe za hapšenje žena na pijaci, koje prodaju cigarete bez akcizne markice. Policija treba da hapsi krupne kriminalce i mafijaše, koji su razorili RS, a ne da izvodi predstave za narod – ustvrdio je.\nIstakao je i da vlast, postrojavanjem jednice žandarmerije pri MUPRS-a, na jedna način želi i da zastraši narod od bilo kakvog bunta.\nPokazuju time da je MUPRS-a spreman da razbije bilo kakve demonstracije, kao što je to radio prošle godine – kazao je Vukanović.\nPodsjetio je da je prošle godine u ovo vrijeme lider SNSD-a Milorad Dodik govorio kako će okupiti 30.000 ljudi da zaustavi vojne vježbe NATO-a na Manjači, jer će se tamo koristiti osiromašeni uranijum te optuživao predstavnike RS u institucijama BiH da su izdajnici i NATO sluge, koje dozvoljavaju te vojne vježbe.\nOčekivao sam da te jedinice žandarmerije, zajedno s predstavnicima SNSD-a i Miloradom Dodikom, umjesto današnjeg postrojavanja, odu na Manjaču i da blokiraju NATO snage, te da spriječe vojne vježbe…- ustvrdio je Vukanović.\nSvečanim postrojavanjem jedinice žandarmerije u Centru za obuku u Zalužanima kod Banje Luke, zvanično je danas predstavljena nova organizaciona jedinica MUPRS-a.\nFormiranje žandarmerije uslijedilo je u okviru reorganizacije interventnih snaga MUP-a radi, kako je rečeno, bržeg i efikasnijeg odgovora na bezbjednosne izazove s kojima se suočava RS, uključujući i veliki broj ilegalnih migranata.\nPromociji prisustvuju ministar unutrašnjh poslova Dragan Lukač i direktor Policije Darko Ćulum, kao i član Predsjendništva BiH Milorad Dodik te zvaničnici entiteta predsjednica Željka Cvijanović, premijer Radovan Višković i predsjednik Narodne skupštine Nedeljko Čubrilović.


KONKURS "BALKAN BEZ UGLJA U 2036.GODINI"\nKONKURS “BALKAN BEZ UGLJA U 2036.GODINI”\nCentar za životnu sredinu poziva vizuelne umetnike (grafičke dizajnere, studente umetničkih akademija i fakulteta i sve druge kreativce) da se prijave na javni konkurs za vizuelni prikaz na temu „Balkan bez uglja u 2036. godini“. Konkurs je otvoren do 16. Mai 2022. godine.\nZemlje Zapadnog Balkana nalaze se na energetskoj prekretnici. Dekarbonizacija do 2050. godine predstavlja imperativ za postizanje ciljeva iz Zelene agende za Zapadni Balkan. Ovaj proces podrazumeva prelazak ekonomije sa fosilnih goriva na održive obnovljive izvore energije.\nAlijansa „Evropa bez uglja“ zalaže se za prestanak korišćenja uglja do 2035. godine i prelazak na 100% obnovljivi Szenario. Zemlje u Evropi su na pola puta do zatvaranja svojih termoelektrana na ugalj do ovog perioda. Zemlje Zapadnog Balkana su u težoj poziciji, prvenstveno zbog velike zavisnosti od uglja i neplanskog delovanja po pitanju energetske tranzicije.\nPored toga, neupitno je da će u predstojećem periodu doći do oporezivanja emisija ugljen-dioksida (CO2) iu našem regionu. Ukoliko vlade ne preduzmu konkretne korake povodom prestanka korišćenja uglja, takse će drastično uticati na naše živote. Što pre pređemo na proizvodnju energije iz čistih izvora, pre ćemo ostvariti koristi od energetske tranzicije, a negativne posledice po životnu sredinu i celokupno društvo biće umanjene.\nPrimarni cilj poziva jeste umetnički prikaz vizije energetske budućnosti zemalja Zapadnog Balkana (Bosna i Hercegovina, Srbija, Crna Gora, Kosovo, Severna Makedonija).\nVizuelni umetnici će ovim putem na kreativan način predstaviti ličnu viziju navedene problematike. Upravo zbog toga se i postavlja pitanje umetnicima: „Kako vi vidite Balkan u 2036. godini?“ Da li nam se crno piše, ili je budućnost ipak svetla?\nVizualizacijom dopiremo do svesti građana, institucija i ostalih interesnih grupa, što je i jedan od ciljeva kampanje.\nKonkurs je međunarodnog karaktera i otvoren je za umetnike iz celog sveta.\nStručni žiri će dodeliti tri novčane nagrade: prva nagrada u iznosu od 300 evra, druga nagrada u iznosu od 200 evra i treća nagrada u iznosu od 100 evra.\nTokom juna će biti organizovane izložbe u Banjoj Luci, Beogradu i Sarajevu.\nViše informacija o pravilima konkursa možete naći na vebsajtu Centra za životnu sredinu.


Foto: Đorđe Jojkić, Goran Stanojev / Privatna arhiva\nOko 95 odsto dronova koristi se za snimanje: Kalemegdan snimljen dronom\nMalo ljudi zna da je za upravljanje boljim dronovima potrebna dozvola, kao i da vas za upravljanje ovakvom letelicom bez dozvole čeka novčana kazna.\nBez potrvrde i dovzolu moguće je upravljati samo "najobičnijim" letelicama, klase 1, i to samo ako se one ne koriste u komercijalne, već samo u sportske i rekreativne svrhe. Klasa 1 obuhvata dronove težine do pola kilograma, sa maksimalnom visinom leta 50 metara, brzinom do 30 metara u sekundi i doletom 100 metara.\nDozvola vam nije potrebna samo za klasu 1, najslabijih letelica\nZa sve ostale, potrebna vam je dozvola, kaže za "Blic" Bojan Cvetićanin, inspektor Direktorata za civilno vazduhoplovstvo (DCV).\n- Potvrdu o poznavanju vazduhoplovnih propisa koja je neophodna za upravljanje bespilotnim vazduhoplovima izdaje Direktorat za civilno vazduhoplovstvo, nakon što kandidat prođe ispit, koji se sprovodi u sali Direktorata. Kandidati koji žele da se prijave čine to na obrascu, a prilikom podnošenja dostavljaju uz njega kopiju pasoša ili lične karte i dokaz o uplati Republičke administrativne takse u iznosu od 800 dinara - objašnjava Cvetićanin.\nZa upravljanje bespilotnom letelicom potrebno je da položite ispit: Đorđe Jojkić, snimatelj dronom\nKako navodi, nakon toga DCV donosi rešenje o polaganju ispita. Po dobijanja rešenja, kojim se odobrava polaganje ispita za sticanje potvrde za upravljanje bespilotnim vazduhoplovima, kandidat potvrđuje svoj dolazak u određenom ispitnom roku slanjem obaveštenja na mejl minimalno 10 dana pre početka ispitnog roka.\nFoto: Helene Havard / Dronestagram\nSnimak iz drona, Polinezija\nNa internet stranici DCV nalazi se materijal koji će pomoći u pripremama za ispit, a on je u obliku testa koji se radi na računaru i sadrži 40 pitanja. Uspešno su ga prošli oni koji daju 75 odsto tačnih odgovora.\n- Za sada ne postoji sertifikovan formalan vid školovanja (ni teorijskog ni praktičnog) za upravljanje bespilotnim vazduhoplovima budući da je u upotrebi veoma veliki broj tipova bespilotnih vazduhoplova, koji su raznorodni po vrsti (avion, helikopter, multirotor i slično) i po načinu upravljanja, a ni u svetu ne postoji regulativa u ovom domenu - napominje inspektor.\nKo i za šta koristi dronove\nU 95 odsto slučajeva bespilotne vazduhoplove koristi TV ili video produkcija, ili su korišćeni za privredne svrhe kao što je termalno snimanje, inspekcija cevovoda i dalekovoda, snimanje uslova radi primene agrotehničkih mera, geodetska snimanja, snimanja štete za poslove osiguranjam kaže inspektor DCV Bojan Cvetićanin.\nMIRIJEVCI PROMOTERI BEOGRADA Kadrovima iz vazduha oduševili Srbiju, a zatim i ITALIJANE\nNa osnovu podataka iz naših evidencija u Republici Srbiji Cvetićanin navodi presek stanja:\n129 bespilotna vazduhoplova upisano je u Evidenciju vazduhoplova\n179 lica je položilo ispit provere znanja iz vazduhoplovnih propisa i time steklo propisani uslov za upravljanje bespilotnim vazduhoplovom\n34 pravna i fizička lica (preduzetnika) je podnelo izjavu o osposobljenosti za obavljanje aktivnosti/delatnosti u privredne svrhe sa bespilotnim vazduhoplovima\nViše od 1000 zahteva za alokaciju prostora za letenje bespilotnim vazduhoplovima, deo vazdušnog prostora koji je utvrdila kontola letenja da će u njemu da se odvija let bespilotnog vazduhoplova, podneto je a osnovu izdatih odobrenja Direktorata civilnog vazduhoplovstva\nPravila kojih moraju da se pridržavaju svi vlasnici drona\nFoto: Karolis Janulis / Dronestagram\nSnimak iz drona, Gran Kanarija\nPravilnik DCV ne predviđa lokacije gde je korišćenje bespilotnih vazduhoplova eksplicitno zabranjeno, ali predviđa uslove pod kojima se letenje može odvijati, odnosno ko i kako mora odobri traženu aktivnost:\nDron može da leti samo danju i sve vreme da bude u vidnom polju onog ko upravlja, i to do 500 metara od njega\nMaksimalna visina je 100 metara iznad tla, izuzev ako Direktorat dozvoli upotrebu na većoj visini\nSvi bespilotni vazduhoplovi mogu da se koriste u neizgrađenom i nenaseljenom području u kom nema ljudi, ili izgrađenom, ali naseljenom području u kom postoje građevinski objekti koji nisu namenjeni za život ljudi, u kojem se povremeno zadržavaju.\nU privredne svrhe uz prethodno odobrenje Direktorata moguće je koristiti ih i u naseljenim područjima.\nZakon o vazdušnom saobraćaju predviđa prekršajnu odgovornost za lica koja koriste bespilotni vazduhoplov suprotno odredbama člana 10, koji zahteva da neugroženu bezbednost, saglasnost pružaoca usluga u vazdušnoj plovidbi, odogovornost lica za nanetu štetu. Kazne za prekršaj kreću se od 25.000 do milion dinara za pravna lica, a fizičko od 10.000 do 50.000 dinara.\nAvala snimljena dronom\nU odredbama zakona kao prekršaji navedeni su i "pružanje usluga iz vazduha bez potvrde o osposobljenosti" i "lansiranje letećih objekata bez prethodno pribavljene saglasnosti pružaoca usluga u vazdušnoj plovidbi", "pod uticajem alkohola i psihoaktivnih supstanci".\n- Naravno, prekršajna odgovornost za takav prestup postoji samo u slučaju da ne dođe do ugrožavanja bezbednosti života, zdravlja i imovine lica na zemlji ili ugrožavanja vazdušnog saobraćaja, kada je takav događaj predmet Krivičnog zakona i drugih pravnih akata koji predviđaju krivičnu odgovornost - zaključuje Cvetićanin.


Izvor: B92, 12.Avg.2020, 07:09\nNju je predsednički kandidat Demokratske stranke Džo Bajden imenovao za kandidatkinju za potpredsednicu SAD.\nČetvrta je žena koju stranka kandiduje. Prethodne tri su sve izgubile, dve kao potpredsedničke kandidatkinje, i Hilari Klinton kao rivalka Donalda Trampa.\nKamala Haris se i sama kandidovala za predsedničku >> Pročitaj celu vest na sajtu B92 << nominaciju Demokratske stranke pre nego što je podržala Bajdena.\nPre nego što je izabrana za senatorku, bila je glavna državna tužiteljka Kalifornije, navodi Glas Amerike.\nTramp je rekao da je Kamala Haris bila "veoma, veoma neprijatna" prema Bajdenu tokom unutarpartijskih izbora demokrata, prenosi Rojters\nKako kaže, jedan od razloga što ga iznenađuje to što je verovatno bila neprijatna i odnosila se bez poštovanja prema Bajdenu.\nIzvor: Kurir, 12.Avg.2020\nKamala Haris, senatorka iz Kalifornije koju je predsednički kandidat Demokratske stranke Džo Bajden imenovao za kandidatkinju za potpredsednicu SAD, prva je Afromerikanka koju je jedna od dve vodeće stranke kandidovala za potpredsednicu u američkoj istoriji.


Pisac i pred Ustavnim sudom - Društvo - Dnevni list Danas\nPočetna » Društvo » Pisac i pred Ustavnim sudom\nNastavljeno suđenje književniku Zoranu Ćiriću zbog ugrožavanja sigurnosti gradonačelnika Niša\nZ. Miladinović14.03.2016. 21:40\n– Srpski književnik Zoran Ćirić, optužen da je slanjem SMS poruka ugrozio sigurnost gradonačelnika Niša Zorana Perišića (SNS), žaliće se višim sudovima, pa i Ustavnom sudu, zbog toga što mu niški Osnovni sud nije obezbedio minimum prava na pravično suđenje koje je zagarantovano Ustavom Srbije, saopštio je Ćirićev advokatski tim na čelu sa Boškom Ristićem po okončanju jučerašnjeg sudskog pretresa.\nOni su najavili ovakve postupke jer sudinica Ana Vukojčić nije prihvatila njihov predlog da se pretres optički i tonski snima, kako bi se „obezbedio minimum pravičnog suđenja i bezbednost svih njegovih učesnika“, uz obrazloženje da u zgradi u kojoj su i Osnovni i Viši sud za to još uvek ne postoje tehničke mogućnosti. Ristićev advokatski tim je insistirao da se suđenje odloži za mesec i po dana jer je u Višem sudu zvanično najavljeno da će tada imati takve tehničke uslove, koji su, kako su naveli, neophodni zbog „preteće poruke“ koju je na predstojećem suđenju Perišić uputio Ristiću, a on zbog toga podneo krivičnu prijavu zbog ugrožavanja sigurnosti. Gradonačelnik je tada poručio Ristiću da „treba da ga bude sramota“ i da će se „videti kasnije“, a na njegovo pitanje „da li je to pretnja“ odgovorio: „Volim te“. Sudinica Vukojčić tim povodom nije napravila belešku jer ovakav dijalog, koji se odvijao na samom kraju pretresa, „nije čula“, ali je juče donela odluku da u sudnici na vratima dežura policajac, radnik sudskog obezbeđenja.\nOna je odbila i predlog Ćirićevih advokata da se na sledećem suđenju saslušaju dva svedoka koja su prisustvovala potencijalnom incidentu u jednom niškom kafiću, nakon spornih SMS poruka, kada je gradonačelnik Perišić navodno „zavrtao rukave“ u nameri da priđe Ćiriću, što su sprečili prisutni Igor Novaković, funkcioner SPS-a i svedok na ovom suđenju, kao i ti svedoci. Ćirićevi zastupnici su smatrali da to govori da Perišić nije bio uplašen za svoju sigurnost, što je neophodno za postojanje krivičnog dela koje se Ćiriću stavlja na teret, već da je nasuprot tome bio „agresivan i nasilan“. I svedok odbrane Branislav Jovanović, bivši gradski i funkcioner URS-a, rekao je da je nakon ovih SMS poruka imao sastanak sa Perišićem na kojem on „nije pokazivao nikakvu zabrinutost, strah ili ugroženost“, već se zbog njih „smejao“. U suočavanu sa njim Perišić je rekao da se ne seća tog sastanka, ali da se sigurno ne bi smejao zbog „pretnji smrću koje je Ćirić uputio njemu i njegovoj deci“.\n– Imam jak i nedvosmislen utisak da je presuda već doneta, a da je ovo suđenje samo formalnost koja je neophodna da ona bude izrečena – rekao je kratko nakon suđenja Ćirić, koji se brani ćutanjem. Perišić je, pak, kazao da bi svako prijavio policiji ozbiljne pretnje i da je to bila njegova obaveza, a da javne ličnosti i nosioci društvenih priznanja, u koje spada Ćirić, moraju da imaju posebnu odgovornost za ono što čine.\nOptužni predlog, koji je osnovno javno tužilaštvo podiglo po službenoj dužnosti, tereti Ćirića da je 5. decembra 2013. poslao SMS poruke sa pretnjama Perišiću na telefone funkcionera Novakovića, Jovanovića, Dragana Čorbića (SNS) i Mileta Ilića (SPS). Suđenje se nastavlja 20. aprila.


Novembar u Novom Sadu mesec japanske kulture | NSU\nNaslovna Vesti Novembar u Novom Sadu mesec japanske kulture\nNovembar će u Novom Sadu obeležiti dolazak inostranih umetnika, saradnja sa nezavisnom lokalnom scenom, različite vrste umetnosti i to sve iz Japana, jer počinje mesec japanske kulture u okviru programske platforme “Druga Evropa”.\nNovi Sad, kao buduća Evropska prestonica kulture, nastavlja prijateljske veze, koje su do sada već dovele do mnogobrojnih projekata, u okviru kojih japanski i srpski umetnici i radnici u kulturi razmenjuju iskustva i ostvaruju partnerstva. Upravo kroz platformu “Druga Evropa”, koja se bavi drugačijom, skrivenom, manjinskom kulturom, sada se predstavlja druga kultura, jezik, umetnost – drugi kontinent.\nKulturna stanica Svilara ovog vikenda, 2. i 3. novembra biće lokacija za Japansko-srpski festival filma, koji je po prvi put u Novom Sadu, zahvaljujući saradnji organizatora festivala i tima “Novi Sad 2021 – Evropska prestonica kulture”. Tema ovogodišnjeg festivala je “Stvaraoci i dela”, a Novosađane očekuju kratkometražni filmovi japanskih i srpskih autora i filmovi nastali na ovim područjima, što omogućava povezivanje dve zemlje i njihovih kultura.\nProgram će biti otvoren u 18 sati radionicom “Izazivanje kreacije” autora Marca Nektana. U 18.30 časova počinje prvi filmski blok i biće prikazana tri filma: “Autumn Waltz” Ognjena Petkovića, “No one but I know” Daisuke Kamijo i “Tvo Grim Ravens” Mihajla Dragaša, koji će nakon projekcija odgovarati na pitanja publike. Posetioci će imati prilike i da pogledaju izložbu “Zapisi pred san” mlade umetnice i viteškinje TKV, inspirisane knjigom Sei Šonagon “Zapisi pred san”, dvorske dame carice Sadako iz perioda Heian – zlatnog doba japanske kulture. Više informacija o izložbi možete pronaći i na facebook event-u: http://bit.ly/zapisiunovomsadu\nDrugog dana, pored regularnog filmskog bloka, biće prikazana specijalna “JSFF international” selekcija, zatim sledi tribina na kojoj će autorka prvog srpskog kuvara na japanskom, Jelena Jeremić, pričati o svojim iskustvima u Japanu.\nRevijalni deo festivala organizuje Cultcrave uz podršku projekta “Novi Sad 2021 – Evropska prestonica kulture”. Više informacija o JSFF možete pronaći i na facebook event-u: http://bit.ly/jsffuns\nRezidencijalni program “Umetnik u gostima” (Plants AiR) u novembru u Novi Sad dovodi mnogobrojne japanske umetnike, koji će se povezati sa nezavisnom lokalnom scenom.\nVeć 5. novembra, u 18 sati, u kulturnoj stanici Svilara biće organizovano Veče slem poezije, koje kombinuje performans, interakciju i takmičenje i vraća poeziju njenim korenima, usmenoj književnosti, gde publika zauzima glavnu ulogu. Veče sa japanskim pesnicima organizuju Artbox i “Novi Sad 2021 – Evropska prestonica kulture”, a predstaviće se slem – trio Kujiru Sakisaka, Joha Tachibana i Kohta Nagasava.\nU saradnji “Novi Sad 2021” i Saveza udruženja likovnih umetnika Vojvodine (SULUV) tokom novembra gost Novog Sada biće vizuelna umetnica, Mariko Hori. Ona će u toku svoje posete imati nekoliko gostovanja na Akademiji umetnosti. Rezultat će biti izložba umetničkih radova nastalih za vreme rezidencije.\nRezidencijalni program “Umetnik u gostima” (Plants AiR) ima za cilj povezivanje lokalne, evropske i svetske umetničke i kulturne scene, edukaciju, razmenu iskustava među umetnicima i organizacijama. Kroz ovaj program “Novi Sad 2021” podržava novosadske umetnike da realizuju odlazeće rezidencije, ali omogućava i stranim umetnicima da dođu u Novi Sad.


Društvo Autor:Aleksandar Nastevski30. avg. 202113:49 > 13:5010 komentara\nSrpski zdravstveni sistem još od marta 2020. godine suočava se pandemijom koronavirusa, a prethodnih skoro godinu i po dana same bolnice u Srbiji radile su često u izmenjenom režimu zbog pritiska epidemije, a stručnjaci ocenjuju da je pandemije ostavila direktne, ali i indirektne posledice na povećan broj mrtvih od početka ove godine.\nPrema podacima Republičkog zavoda za statistiku, u samo prvih sedam meseci ove godine u Srbiji je umrlo 12.642 ljudi više nego u istom periodu 2020. godine, što je dramatični porast od 20,5 odsto.\nNaši sagovornici ocenjuju da je taj „višak smrtnosti“ povezan sa aktuelnom pandemijom, što zbog samog virusa, ali i zbog njenih posledica na nemogućnost lečenja drugih bolesti usled preopterećenja sistema.\nI ranijih meseci pojedini lekari su upozoravali da „nema sumnje da umire mnogo obolelih od korone“, ali da isto tako „nema mesta sumnji da mnogi umiru zbog korone“. Još tada su ukazivali na najveću kolateralnu štetu pandemije, odnosno nekovid pacijente koji nisu mogli da dođu do neophodnih zdravstvenih usluga, pa su nepravovremeno lečeni hronični bolesnici umirali više nego u normalnim uslovima.\nPredsednik Sindikata lekara i farmaceuta Srbije, Rade Panić, navodi za „Novu“ da sav „višak smrtnosti“ koji je neuobičajen u odnosu na prethodnih deset godina dolazi zbog pandemije koronavirusa.\n„Sav višak smrtnosti bez obzira da li je od kovida-19 ili je neko preminuo jer zdravstveni sistem nije uspeo da ga zbrine na vreme zbog kovida, i jedno i drugo je povezano sa koronom“, ocenjuje naš sagovornik. Panić navodi podatak iz Rusije od pre par meseci koji ukazuje da je tamo 78 odsto viška smrtnosti povezano sa kovidom-19.\nGovoreći o samom broju preminulih tokom epidemije koronavirusa u Srbiji, Panić je naveo da sumnja u njih i dodao da ne postoje precizni podaci o tome.\n„Odavno pričamo da ova vlast manipuliše podacima o preminulim, koja je to brojka ne bih mogao da kažem niti da tvrdim, pretpostavke su da je bilo i do 2,5 puta umanjivanja obolelih, odnosno preminulih. Ova vlast infarkte, moždane udare i slične stvari predstavlja kao one koji su preminuli, a nisu povezani sa kovidom. Imamo mnogo obolelih ili koji su bolovali ili su preboleli bolest, a koji su kasnijem toku imali tromboze, moždane udare i gde negde desilo da je bilo i smrtnih ishoda „, navodi nam Panić.\nNaš sagovornik ističe da je neophodno da dobijemo strukturu umrlih i njihove potvrde o smrti koje, kako kaže, Institut „Doktor Milan Jovanović Batut“ sigurno ima. Dodaje da je problem što sa tim podacima u tom institutu rade dve ili tri osobe i ocenjuje da „nekon tu nešto krije“.\nOn se osvrnuo i na rad komisije za prebrojavanje mrtvih od korone navodeći da su je vodili oni čiji je rad trebalo da bude proveren.\n„To što se desilo bila je jedna karikatura koju je napravila ova vlast od nečega što je preozbiljna stvar. Ono što je trenutno znam jeste da se pominje višak od 29.000 umrlih od početka epidemije, ali o toj brojci ćemo pričati sledećih godina“, kaže Panić.\nEpidemiolog Zoran Radovanović za „Novu“ ocenjuje da poređenje broja mrtvih sa prethodnom godinu nije pouzdan način zaključivanja, ali da može da posluži kao orijentacija.\n„Po tom kriterijumu, oko tri četvrtine svih preko očekivanja umrlih 2020. godine, 10.356 od 13.991, žrtve su korone. Primenimo li isti odnos na prvih sedam meseci 2021, kovid 19 je odneo 9.355 od ukupno 12.642 života koji predstavljaju ‘višak smrtnosti’. Saberu li se dva broja, do kraja jula danak pandemiji platilo je oko 20.000 naših građana. Po nekim nezavisnim stranim procenama, gubitak u ljudskim životima u Srbiji je čak znatno veći“, navodi Radovanović.\nOn je ocenio kao jednu od najvećih prevera srpkog zdravstve tvrdnje zvaničnika da je od početka epidemija u Srbiji od korone umrlo nešto više od 7.000 ljudi.\n„Održavanje te neistine direktno je uvredljivo za ministra zdravlja koji je obavestio javnost da je samo u prošloj godini od te zaraze preminulo 10.356 osoba, umesto zvanično navođenih 3.250“, rekao je Radovanović.\nInače, krajem juna ministar zdravlja je objavio prve rezultate istraživanja komisije za prebrojavanje mrtvih navodeći da je u 2020. godini umrlo 10.356 ljudi koji mogu da se, kako je tvrdio, dovedu u vezu sa koronom, što je bilo drastično više od zvaničnog broja. Ukupan broj mrtvih koji i dalje stoji na sajtu Covid19.rs navodi da je do 27. avgusta umrlo ukupno 7.240 ljudi od početka epidemije.\ndr rade panićkoronavirusZlatibor Lončarzoran radovanović


Poljubac Vladimira Putina i Donalda Trampa - mural u Litvaniji\nRazmisliću o prihvatanju aneksije Krima ako to znači bolje odnose sa Moskvom – objavio je Donald Tramp (Donald Trump), predsednički kandidat Republikanaca, kao jedan od poteza koje bi mogao napraviti ako bude izabran na novembarskim predsedničkim izborima.\nTime je Tramp najavio potencijalni potpuni zaokret od aktuelne američke politike koja ne priznaje rusku ankesiju poluostrva Krim od marta 2014. godine, koju međunarodna zajednica smatra nelegalnom.\n"To ću razmotriti. Imajte u vidu da bi stanovnici Krima, barem prema onome što sam čuo, radije želeli da budu u Rusiji, nego tamo gde su bili", ustvrdio je Tramp u intervjuu televiziji ABC upitan o ranijim tvrdnjama da bi se saglasio sa aneksijom Krima – krupnim problemom u međunarodnim odnosima i velikim kamenom spoticanja između Istoka i Zapada.\nTramp, prema onome što je rekao, na nešto blaži način gleda na probleme u istočnoj Ukrajini, odgovornost Rusije i njenog predsednika Vladimira Putina.\n"On neće ući u Ukrajinu. Dobro, na izvestan način je već tamo… Ali taj čitav deo sveta je u ozbiljnom problemu, i to je počelo da se dešava u vreme Obamine administracije. Uprkos svoj raspoloživoj snazi, pomoći NATO-a on je uspeo da uzme Kirm", rekao je Tramp.\nRepublikanski kandidat je u u razgovoru negirao da je imao bilo kakvih kontakata sa ruskim predsednikom.\n"Nikada ga nisam sreo niti se čuo telefonom sa njim", naglasio je Tramp, doduše reagujući na prošlonedeljnu izjavu američkog potpredsednika Džozefa Bajdena (Joseph Biden) da republikanski kandidat podržava, kako se izrazio, ruskog diktatora.\nKada mu je predočeno da nova republikanska platforma predviđa umanjivanje pomoći Ukrajini, uzvratio je da nije bio uključen u izradu tog dokumenta.\n"Morao bih to malo bolje da pogledam, nisam radio na tome. Čuo sam da su ublažili platformu, ali nemam veze sa time", rekao je Tramp.\nNa sugestiju da je iz platforme izbačen deo koji Ukrajini omogućava isporuke oružja kako bi bila u stanju da se odbrani – Tramp je uzvratio krajnje neodređeno.\n"Znate kako, svako ima neke svoje ideje – tako i ja ima svoje", zaključio je.\nDemonstracije na Trgu Majdan\nKriza u odnosima većine evropskih država i SAD sa jedne, i Rusije sa druge strane, eskalirala je nakon promene vlasti u Ukrajini pre dve godine kada je zbačen tadašnji predsednik Viktor Janukovič.\nTome su prethodile višemesečne demonstracije građana na kijevskom trgu Majdan.\nRusija je odgovorila anektovanjem polustrva Krim na kojem se nalazi njena Crnomorska flota, te tim potezom dovela u pitanje nepovredivost evropskih granica, zbog čega su Evropa i Sjedinjene Države odgovorile uvođenjem sankcija.\nTrampova sugestija, iako izrečena u trenutku u kom se zahuktava predsednička izborna kampanja, izazov je ne samo za demokratsku kandidatkinju Hilari Klinton (Hillary Clinton) koja zastupa čvrst stav prema Moskvi, nego i za do sada preovlađujući stav u američkoj administraciji o ukrajinskoj krizi.\nTramp: Prihvatiti aneksiju Krima ako to znači bolje odnose sa Moskvom\nKrvavi put: Sjećanje na demonstracije na Majdanu\nAmerički izbori: Sve brutalnija utrka za Bijelu kuću


Italijanska Fintel Energia gradi vetroelektranu u Srbiji\nBEOGRAD - Italijanska kompanija Fintel Energia Group SpA , javno preduzeće prisutno na italijanskoj berzi koje se bavi proizvodnjom "zelene energije", dobilo je dozvolu za izgradnju i rad vetroelektrane snage 9,225 MW u Velikom Gradištu u centralnoj Srbiji.\nVetroelektranom, koja će biti izgrađena u prvoj polovini 2016. godine, upravljaće zavisna kompanija Vetropark RAM d.o.o, u kojoj Fintel Energia Group SpA drži 54 odsto akcija preko kompanije MK Fintel Wind d.o.o., dok MK Holding drži preostalih 46 procenata, saopšteno je iz MK Fintel Wind-a. RAM vetroelektrana, koja će generisati čistu energiju za 4.400 srpskih domaćinstava, predstavlja četvrti projekat za redom kompanije MK Fintel Wind, koji je dobio dozvolu za izgradnju.\nKompanija MK Fintel Wind, osnovana 2007. godine, jedna je od prvih kompanija u Srbiji koja se bavi proizvodnjom "zelene energije" pomoću vetroelektrana i solarnih panela.\nZajedno sa druga dva projekta, snage 16,5 MV, čiji se završetak očekuje krajem 2015.godine, kompanija MK Fintel Wind predstavlja najvećeg privatnog nezavisnog proizvođača električne energije u Srbiji.\nOd danas, kompanija MK Fintel Wind poseduje dozvole za projekte snage 154 MW, navodi se u saopštenju.\nDatum: 27.05.2015 Izvor: Tanjug


Prva sednica sa novim većnicima Niša: Od sada većnici za komunalna pitanja i zaštitu životne sredine\nNaslovna Društvo Prva sednica sa novim većnicima Niša: Od sada većnici za komunalna pitanja...\nGradonačelnica Niša Dragana Sotirovski predstavila je većnike Grada Niša. Za razliku od prethodnog saziva sada će biti većnika koji će se posebno baviti zaštitom životne sredine i komunalnim problemima u gradu. Takođe uskoro će se imenovati i pet pomoćnika gradonačelnice a jedan od njih će se takođe baviti komunalnim pitanjima, istakla je Sotirovski.\nVećnici Grada Niša: Sonja Milojković, Predrag Stojanović, Andriana Anastasov, Dušica Davidović, Slobodan Aranđelović, Dragana Sotirovski\nZamenica gradonačelnice Dušica Davidović zadužena je za socijalna pitanja, a novac za ove namene će se, pre svega, dobijati i izdvajati od projekata i donatroskih fondova, rečeno je za TV zona plus posle prve sednice novog Gradskog veća.\nU novom sazivu Gradskog veća jedini iz prethodnog ostaje Branislav Kačar koji će i dalje biti zadužen za omladinu i sport. Novina ovog Veća jeste i da će biti većnika koji će se posebno baviti zaštitom životne sredine – dugodišnji radnik Gradske uprave i diplomirani inženjer zaštite životne sredine Sonja Milojković.\nBranislav Kaćar, Vladislav Marjanović, Marija Ranđelović, Slobodan Aranželović, Miroslav Đokić, Nenad Stanković\nKomunalnim pitanjima odnosno radom svih opština i inspekcijskih službi i saradnjom sa javnim komunalnim preduzećima baviće se Miroslav Đokić, doskorašnji većnik Opštine Niška Banja. Gradonačelnica Niša, Dragana Sotirovski je istakla da su svi članovi Gradskog veća izabrani za oblasti u kojima su se već dokazali.\nDoskorašnji savetik načelnika Nišavskog okruga Predrag Stojanović je većnik zadužen za finansije Grada Niša, Vladislav Marjanović, profesor Ekonomskog fakulteta Univerziteta u Nišu za privredu investicije i regionalni razvoj, a Nenad Stanković koji se 16 godina bavi gradskom administracijom nadležan je za planiranje i izgradju u Nišu.\nMarija Ranđelović, dr pedagoških nauka koja već 25 godina radi u prosveti zadužena je za oblast obrazovanja u Nišu.\nAndriana Anastasov koja je do nedavo bila predsedinca Skupštine opštine Palilula bavi se razvojem kulture i turizma, dok je Slobodan Aranđelović diplomirani inženjer prehrambene tehnologije koji dolazi iz Studentskog centra zadužen za nišku poljoprivredu.\nGradonačelnica Niša je istakla da je Gradska kuća otvorena za sve građane i novinare i da će sednice Gradskog veća biti svakog četvrtka.\nPrethodni tekstVećina učenika se odlučila da nastavu prati u školi\nSledeći tekstTiodorović: Korona pik krajem ove ili početkom sledeće godine


14.12.2016 u 20:55\nNestao najveći deo pomoći za Srebrenicu\nBanjaluka – Nove vlasti u Srebrenici i mediji ponovo su podsetili javnost na ranije i nikad istražene procene po kojima je na ime pomoći Srebrenici zloupotrebljeno na stotine miliona evra donacija. Uprkos tome što se ova tema često povlačila po medijima do epiloga nikad nije došlo, a Mladen Grujičić je po preuzimanju dužnosti novog načelnika Srebrenice najavio da će se morati preispitati i donacije i njihov utrošak, a to je ponovio i novoizabrani potpredsednik Skupštine opštine Radomir Pavlović rekavši da će opštinska vlast i novi načelnik pokrenuti istragu o zloupotrebama doniranih sredstava za ovu opštinu.\n12.12.2016 u 18:45\nOdbrana tražila izuzeće veća\nSuđenje osmorici bivših pripadnika specijalne brigade MUP-a Republike Srpske, optuženim za ratni zločin nad više stotina muslimana 1995. godine, u selu Kravica kod Srebrenice, prekinuto je na samom početku, jer je odbrana zatražila izuzeće predsedavajuće sudije Mirjane Ilić i čitavog sudskog veća. Taj zahtev odbrana je uložila pošto je veće odbilo da početak suđenja odloži jer optuženima i odbrani nije na vreme saopšten identitet zaštićenog svedoka. O zahtevu za izuzeće odlučiće predsednik Višeg suda u Beogradu i, ukoliko ne bude prihvaćen, suđenje će biti održano danas, kako je i planirano. Optužnica tereti Nedeljka Milidragovića, Aleksu Golijanina, Milivoja Batinića, Aleksandra Dačevića, Boru Miletića, Jovana Petrovića, Dragomira Parovića i Vidosava Vasića. Oni su bili pripadnici\n07.12.2016 u 13:35\nSrbija finansira gradnju vrtića u Srebrenici\nSREBRENICA– Potpredsednica Vlade Srbije i ministarka građevinarstva Zorana Mihajlović poručila je danas u Srebrenici da posle ružne prošlosti u kojoj se rušilo sada dolazi vreme kada treba zajedno da gradimo. „Mislim da smo nekako u prošlosti svi, jedni i drugi, pokazivali da možemo i da rušimo, ali sam sad sigurna da i te kako možemo mnogo toga zajedno da gradimo zajedničkim snagama i da možemo da ostavimo budućim generacijama ono što ovde budemo napravili”, rekla je Mihajlović novinarima u Srebrenici. Mihajlović je posle sastanka sa načelnikom opštine Srebrenica Mladenom Grujičićem, na kome su razmatrani projekti koji će biti finansirani donacijom Vlade Srbije u iznosu od tri miliona evra, rekla da će biti izgrađen vrtić, rekonstruisana centralna ulica i napravljena proizvodna hala\n17.11.2016 u 19:34\nSipa saslušala novinara zbog Dodikove izjave o Srebrenici\nBanjaluka – Pripadnici Agencije za istrage i zaštitu BiH (Sipa) saslušali su po nalogu Tužilaštva BiH novinara „Večernjih Novosti” Miroslava Filipovića postupajući po krivičnoj prijavi koju su protiv predsednika Republike Srpske Milorada Dodika podnela dva srebrenička udruženja zbog „izazivanja narodnosne, rasne i verske mržnje, razdora ili netrpeljivosti” iz Krivičnog zakona Federacije BiH.\n16.11.2016 u 16:58\nBANjALUKA– Predsednik Republike Srpske Milorad Dodik danas je u Banjaluci, u svojstvu svedoka, dao izjavu pripadnicima Agencije za istrage i zaštitu (SIPA/BiH). Predsednik RS Milorad Dodik dao je izjavu po zahtevu Tužilaštva BiH, a na okolnosti krivične prijave Udruženja žrtava i svedoka genocida i Udruženja Pokret „Majke enklave Srebrenica i Žepa” zbog krivičnog dela „izazivanje narodnosne, rasne i verske mržnje, razdora ili netrpeljivosti” iz Krivičnog zakona Federacije BiH, saopšteno je iz kabineta predsednika Republike Srpske, prenosi Tanjug. Udruženje žrtava i svjedoka genocida i Udruženje „Pokret Majke enklave Srebrenica i Žepa” podnijeli su sredinom 2015. godine krivičnu prijavu protiv Dodika, jer smatraju da je predsednik Republike Srpske „u više navrata prilikom javnih\n10.11.2016 u 18:37\nDuraković predao Grujičiću dužnost načelnika Srebrenice\nOd našeg stalnog dopisnika Banjaluka – Novoizabrani načelnik opštine Srebrenica Mladen Grujičić preuzeo je dužnost koju je u proteklom mandatu obavljao Ćamil Duraković. Grujičića u sredu prilikom prvog dolaska na posao i stupanja na dužnost nije dočekao njegov prethodnik Duraković, ali su se u četvrtak ipak sastali kako bi obavili primopredaju dužnosti. Duraković je kao kandidat bošnjačkih partija na lokalnim izborima održanim 2. oktobra izgubio od kandidata srpskih partija sa oko 800 glasova razlike, otkada je žalbama Centralnoj izbornoj komisiji BiH i Sudu BiH nastojao da ospori izborni proces, premda posmatrači nisu zabeležili nijedan prestup. Duraković je zahtev predao i Ustavnom sudu BiH, od kog je tražio ponavljanje izbora, ali je taj sud tu apelaciju juče odbacio kao\nSrebrenica i demokratija\nNije bilo iskrenosti bošnjačkog kandidata za načelnika Srebrenice Ćamila Durakovića, kada je rekao da će stisnuti ruku protivniku ako pobedi. Koliko u bošnjačkoj koaliciji nije bilo odvažnosti za čestitku, toliko su i posle izbora ostali zarobljeni u političkoj igri koja je i dovela do poraza. Politikom pletenja mreže osetljivih optužbi, koju je Mladen Grujičić prepoznao kao „stalno izazivanje mržnje” nisu primetili da srpski kandidat spuštene glave i biranim rečima već bere simpatije građana. Smirivanju nije pomogao ni stav Suda BiH da se demokratski izbori neće ponavljati uprkos čvrstom uverenju Bošnjaka da na načelničko mesto polažu moralno pravo. Da će Srebrenica biti najosetljiviji deo izbora videlo se odavno, ali je malo ko predviđao razmere sujete partija koje su stale


Stvarni vlasnik je uvek fizičko lice koje u krajnjoj liniji poseduje ili kontroliše pravno lice ili drugo lice stranog prava.\nIzuzetno, ako nije moguće odrediti fizičko na način kako je to propisano, stvarni vlasnik je fizičko lice koje je registrovano za zastupanje, odnosno lice koje je registrovano kao član organa tog subjekta.\nKako se istovremeno sa evidentiranjem vrši i objavljivanje podataka, podaci o stvarnom vlasniku registrovanog subjekta proizvode pravno dejstvo prema trećim licima narednog dana od dana objavljivanja tih podataka u Centralnoj evidenciji stvarnih vlasnika.\nObaveza i rokovi evidentiranja podataka\nObavezu evidentiranja ima:\nnovoosnovani privredni subjekat, najkasnije 15 dana od dana registracije,\nregistrovani privredni subjekat, najkasnije 15 dana od dana promene vlasničke strukture ili članova organa registrovanog subjekta.\nKrajnji rok za evidentiranje\nKrajnji rok za registrovane subjekte koji do sada nisu evidentirali stvarne vlasnike je 31. januar 2020. godine.\nProvera evidentiranih podataka i čuvanja dokumentacije\nProveru da li je registrovani subjekat evidentirao tačne podatke i da li propisno čuva dokumentaciju vrši:\nAPR će podnositi zahteve za pokretanje prekršajnog postupka protiv postojećih pravnih lica i njihovih zastupnika koja uopšte nisu evidentirala stvarnog vlasnika do 31.1.2020. godine.\nTakođe, APR će kontinuirano podnositi zahteve za pokretanje prekršajnog postupka protiv novoosnovanih pravnih lica i njihovih zastupnika, ukoliko u roku od 15 dana od dana osnivanja ne izvrše obavezu evidentiranja stvarnog vlasnika.\nOstali organi (Poreska uprava, Komisija za hartije od vrednosti, Uprava za sprečavanje pranja novca, Uprava za igre na sreću, inspekcijski organi itd), ako u toku nadzora poslovanja privrednog subjekta utvrde da je evidentiran pogrešan podatak o stvarnom vlasniku ili registrovani subjekt nema, odnosno ne čuva odgovarajuće, tačne i ažurne podatke i dokumenta na osnovu kojih je evidentirao stvarnog vlasnika, podneće zahtev za pokretanje prekršajnog postupka protiv tih pravnih lica i njihovih zastupnika.\nEvidentiranje stvarnih vlasnika\nZa evidentiranje stvarnih vlasnika potrebno je da podnosilac prijave poseduje:\nnalog na sistemu za centralizovano prijavljivanje korisnika Agencije za privredne registre,\ninstaliran čitač elektronskih kartica i\ninstaliranu NEXU aplikaciju za elektronsko potpisivanje.\nU sistemu za centralizovano prijavljivanje korisnika, podnosilc bira Evidenciju stvarnih vlasnika i započinje unošenje podataka.\nMinistarstvo privrede je pripremilo Vodič za evidentiranje stvarnog vlasnika registrovanog subjekta u Centralnu evidenciju, kao pomoć registrovanim subjektima u sprovođenju zakonske obaveze.\nAgencija je pripremila detaljno video uputstvo o kreiranju naloga.\nZa korišćenje same aplikacije vam može biti od koristi Vodič u slikama kao i detaljno Korisničko uputstvo.\nPotpisivanje kvalifikovanim elektronskim potpisom zastupnika u elektronskom obliku putem interneta objašnjeno je u Tehničkom uputstvu za potpisivanje dokumenata i zahteva kvalifikovanim elektronskim sertifikatom.\nPitanja vezana za postupak evidentiranja možete slati na elektronsku adresu stvarnovlasnistvo@apr.gov.rs.\nU slučaju da imate problem sa pristupom aplikaciji za centralizovano prijavljivanje korisnika ili sa elektronskim potpisom, možete kontaktirati tehničku podršku na sd@apr.gov.rs ili pozivom na broj 011 20 20 293.\nPretraživanje Evidencije stvarnih vlasnika\nZa preraživanje podataka sadržanih u Centralnoj evidenciji stvarnih vlasnika jedino je neophodno da korisnik poseduje kreiran nalog u sistemu za centralizovano prijavljivanje korisnika Agencije za privredne registre.\nNakon logovanja u sistem, korisnik bira Evidenciju stvarnih vlasnika i na osnovu matičnog broja vrši pretraživanje podataka.\nAgencija je kao pomoć pri kreiranju korisničkog naloga pripremila detaljno video uputstvo o kreiranju naloga.\nElektronski potpis nije potreban za pretraživanje podataka u Centralnoj evidenciji stvarnih vlasnika.


Sjevernokorejska agencija javila da se Kim Džong Un pojavio u javnosti\nKim Džong Un na ceremoniji završetka izgradnje fabrike gnojiva u Sunčeonu, 2. maj\nLider Sjeverne Koreje Kim Džong Un pojavio se u javnosti prvi put nakon 20 dana, u vrijeme špekulacija o njegovom zdravstvenom stanju, javila je sjevernokorejska državna agencija KCNA, prenosi AP.\nPrema navodima KCNA, Kim je prisustvovao ceremoniji povodom završetka fabrike gnojiva u Sunčeonu, blizu glavnog grada Pjongjanga, s drugim zvaničnicima, među kojima je bila i njegova sestra Kim Jo Džong.\nKim je posljednji put viđen 11. aprila, na sastanku Politbiroa vladajuće Radničke partije Koreje.\nŠpekulacije o njegovom zdravlju počele su kružiti nakon što se 15. aprila nije pojavio na proslavi najvažnijeg državnog praznika, godišnjice rođenja njegovog djeda Kim Il Sunga, osnivača Sjeverne Koreje.\nDok su prethodnih sedmica kružile glasine o Kimovom lošem stanju, čak i smrti, vlada Južne Koreje objavila je da Kim od 13. aprila boravi u oblasti grada Vonsan i da u Sjevernoj Koreji "nisu uočena nikakva sumnjiva kretanja".


Moldavija: Sud odbacio zahtev predsednice da imenuje ministre\nTanjug 4. marta 2021. 18:04\nKIŠINJEV – Ustavni sud Moldavije odbacio je danas zahtev prozapadno orijentisane predsednice te zemlje Maje Sandu da joj se dozvoli da imenuje nove ministre, čime je produžio višemesecni spor između Sandu i njenog prethodnika Igora Dodona, prijateljski nastrojenog prema Rusiji.\nSandu je pobedila na predsedničkim izborima u novembru prošle godine u zemlji od 3,5 miliona stanovnika, u kojoj se, kako tvrdi Rojters, Zapad i Rusija nadmeću za uticaj, ali je ušla u sukob sa članovima parlamenta, u kojem dominiraju poslanici koji podržavaju Dodona.\nSandu insistira na održavanju vanrednih parlamentarnih izbora, kojima se Dodonova Socijalistička partija protivi.\nOna smatra da će pobeda njene Stranke akcije i solidarnosti, partije na čijem je čelu bila pre nego što je postala predsednik, učvrstiti njenu moć i omogućiti joj da ispuni obećanja o borbi protiv korupcije.\nSandu i Dodon su u sukobu i oko imenovanja privremene nove vlade pošto je prethodna vlada, koja je imenovana u vreme Dodona, podnela ostavku, što je Sandu navelo da se obrati sudu.\nMeđutim, Sandu je ostvarila delimičnu pobedu pošto joj je sud dao ovlašćenje da imenuje državne zvaničnike na ključna ministarska mesta, kao što su ministri finansija i zdravlja.\nSavetnica Sandu pozdravila je odluku da se predsednici da imenuje nove zvaničnike, navodeći da će to pomoći da vlada bude odgovornika.\nDodon je, takođe, pozdravio odluku suda, ocenivši da sud nije dozvolio Sandu da krši ustav, menja ministre i imenuje druge po volji.


Republika / Olga "gazi"\nčetvrtak, 8. 8. 2019.| 17:07\nSrpska teniserka Olga Danilović plasirala se u četvrtfinale ITF turnira u nemačkom gradu Hehingemu.\nOsamnaestogodišnja igračica u drugom kolu pobedila je Čehinju Jesiku Maleckovu 6:3, 6:4 za sat i 30 minuta, a u narednoj rundi sastaće se da boljom iz duela Tamara Korpač - Kamila Bartone.\nDanilovićeva je odlično počela meč, povela je sa 2:0, ali je potom dozvolila Čehinji da joj dva puta uzastopno oduzme servis i preokrene na 3:2. Ipak, mlada Srpkinja se brzo oporavila i do kraja prvog seta više nije izgubila nijedan gem - 6:3.\nOlga je na startu drugog setu napravila još jedan brejk, Maleckova je uzvratila za 2:2, ali je Danilovićeva u devetom gemu ponovo oduzela servis protivnici, potom na svoj servis spasila dve brejk lopte i uzbro završila meč.\nDokićeva htela da se ubije zbog debljine, a sad kao manekenka!\nTenis Teniserka Teniser Olga Danilović Nemačka\nWTA lista: Dve Srpkinje u TOP 100\nOsaki se trese prvo mesto na WTA listi: Dve Srpkinje u TOP 100\nOlga se za manje od sat plasirala u glavni žreb Maroka


Stručne radnice Centra za socijalni rad Berane,Petnjica i Andrijevica su u skladu sa dosadašnjom dobrom saradnjom sa pripadnicima Uprave policije Berane iste upoznali sa jedinstvenom telefonskom linijom Centra za socijalni rad 19977 kako bi se građanima što lakše I brže izašlo u susret. Isti su upoznati da se radi o liniji koja je namijenjena građanima da, ukoliko saznaju da je određenom licu potreban odgovarajući oblik socijalne zaštite, mogu besplatno da prijave nadležnom centru. Takođe, putem besplatnog poziva korisnici/ce mogu dobiti informacije koje su značajne za utvrđivanje njihovih socijalnih potreba i ostvarivanja prava, odnosno o načinima kako te potrebe mogu biti zadovoljene.,\nJedinstvena telefonska linija kao i zaposleni u centru, korisnicima/cama su dostupni 24 časa,telefonski broj potpuno je besplatan, bez obzira na dužinu razgovora . Na ovaj način građani mogu izbjeći gužve, čekanje a istovremeno mogu dobiti tačnu informaciju , pomoć I savjet,\nDobrom saradnjom sa lokalnom samoupravom ,opštinskim ustanovama I državnim institucijama, uspjećemo da svakom zainteresovanom korisniku i građaninu izađemo u susret, što, na kraju, i čini našu misiju.\nDana 09.02.2021 godine u prostorijama OŠ “ Radomir Mitrović “ Berane, stručne radnice Centra za socijalni rad Berane, Petnjica i Andrijevica održale su radni sastanak sa predstavnicima navedene škole s posebnim akcentom na uključivanju djece iz marginalizovanih grupa, kao i na prevenciji ranog napuštanja obrazovnog sistema. Takođe akcenat je stavljen na unapređenju dosadašnje dobre saradnje sa školom i nastavka aktivnosti s ciljem dopiranja do što većeg broja Roma i Egipćana i pružanja pomoći prilikom upisa romske i egipćanske djece u škole, nastavka praćenja i razmjene informacija kako bi se efikasno pratilo odsustvovanje s nastave i smanjio rizik od ranog napuštanja škole.\nZajednički zaključak je da u tom smislu može pomoći razmjena informacija o aktivnostima i metodima koje koriste NVO angažovane u ovoj oblasti kao i da su saradnici za socijalnu inkluziju pomogli u sprovođenju većeg prisustva djece u školi i smanjenju rizika od njenog ranog napuštanja,da stopa upisa djece, pohađanja i završetka osnovnog obrazovanja bude veća u odnosu na predhodni period.\nCentar za socijalni rad i škola će nastaviti da aktivno traže učešće romskih i egipćanskih roditelja , da uspostavljaju saradnju sa njima i da pomažu u obavještavanju roditelja o koristima i značaju obrazovanja, podizanju kapaciteta roditelja jer će na taj način moći da pomognu svojoj djeci da grade ljepšu i srećniju budućnost.\nDONACIJA UNICEFA CENTRU ZA SOCIJALNI RAD ZA OPŠTINE BERANE,ANDRIJEVICA I PETNJICA\nKroz inicijativu: " Zaštita najugroženije djece i porodica pogođenih COVID-19 pandemijom" koju sprovodi UNICEF uz finansijsku podršku Grupe 484 i Ambasade Kraljevine Norveške iz Beograda, donirano je Centru za socijalni rad za opštine Berane,Petnjica I Andrijevica 35 tablet računara . Tom prilikom je u Centru za socijalni rad u Beranama uručeno 25 tablet računara , dok je u Područnim jedinicima Andrijevica I Petnjica uručeno po 5 tablet računara.\nDonacija je uručena jednoroditeljskim porodicima, hraniteljskim i romskim porodicima koji se nalaze u stanju socijalne potrebe.\nCentar za socijalni rad za opštine Berane,Petnjica I Andrijevica izražava zahvalnost na uručenoj donaciji koja je pokazatelj humanosti i solidarnosti koju kao društvo posjedujemo.\n“SVAKO DIJETE JE ZLATA VRIJEDNO“\nStručni radnici Centra za socijalni rad Berane dana 21.02.2020 godine organizovali su radionicu sa roditelja djece romske populacije na temu “ SVAKO DIJETE JE ZLATA VRIJEDNO “ .Podršku organizovanju radionice pružili su Crveni krst Berane koji je za prisutne obezbijedio pakete osnovnih životnih namirnaca I predstavnik NVO “ Udruženje za podršku roma I Egipćena “ Beća Sultan. Otvoreno smo pričali da se na ulicama grada najčešće sreću djeca iz romskih porodica u kojima je prosjačenje sastavni element .I pored toga što većina građana za romske porodice navodi da postoje karakteristični i specifični kulturni obrasci i norme ponašanja, istakli smo da to ne može biti opravdanja za izlazak djece na ulicama I izostanak iz škola I kao posledicu toga imamo neuključivanje u sistem obrazovanja, pa se djeca umjesto u školskim klupama nalaze na ulicama i bave se prosjačenjem, najčešće na nagovor i podršku njih kao roditelja . Navedeno je da bi se smanjenjem ovih pojave doprinijelo socijalnom integracijom Roma, uključivanjem u školski sistem. Sticanjem obrazovanja smanjila bi se nezaposlenost a samim tim i povećale šanse da prihode stiču na druge načine a ne prosjačenjem.\nInformisani su da bez saradnje sa njima kao roditelja i njihovog djelovanja u pravcu sprečavanja prosjačenja neće biti prafih efekata. Aktivna integracija u školski sistem bila bi najefikasniji način da se trajno udalje od prosjačenja. U ovom pogledu, posebno efikasnim se pokazalo pohađanje obdaništa,sa čim se većina roditelja I složila. Predočeno koje posledice ima boravak djece na ulicama za njihov razvoj I kolikom su stepenu ugroženosti izloženi dok borave na ulici bez nadzora roditelja. Upućeni su sa mjerama I aktivnostima koje će Centar sprovoditi I u narednom periodu, zakonskom regulativom, kaznenim mjerama kao I da će se saradnja nastaviti I u narednom periodu.\nMinistarka Kovačević uručila ključeve od kuće bivšem štićeniku Dječjeg doma "Mladost" Mihailu Joliću\nPomoć u rješavanju stambene situacije višečlanoj porodici Umera Durakovića u selu Trpezi - opština Petnjica\nMinistar Numanović uručio ključeve kuće Slavku Bubanji, bivšem štićeniku Dječijeg doma Mladost Bijela u selu Bubanje - opština Berane\nDONACIJA UNICEFA CENTRU ZA SOCIJALNI RAD ZA OPŠTINE PLJEVLJA I ŽABLJAK\nVi ste ovdje: Početak Berane, Andrijevica i Petnjica Multimedija\nOve nedelje 1104\nOvog mjeseca 20676


Nutricionista - Ordinacija Rašić\nIshrana postaje sve važnija karika u lečenju mnogih poremećaja zdravlja. Danas se posebno insistira na značaju ishrane u lečenju mnogih hroničnih i nekih akutnih oboljenja:\nRazličitih problema u funkciji digestivnog trakta\nPravilna i zdrava ishrana je izuzetno značajna za očuvanje zdravlja, posebno u trudnoći, laktaciji, ishrani najmlađih ali i ishrani sportista. Svakako, preporuka je da se posavetujete sa nutricionistom-dijetetičarem u cilju očuvanja zdravlja i prevencije poremećaja metabolizma i nastanka bolesti. Proverite da li unosite sve što je vašem organizmu potrebno, reagujte i pre nego što Vaš način ishrane eventualno ugrozi optimalno funkcionisanje organa i organizma u celosti. Nudimo Vam kompletnu dijagnostiku – određivanje procenta masnog, mišićnog, koštanog tkiva i vode i analizu dnevnika ishrane.\nPlaniranje jelovnika se u potpunosti prilagođava Vama, vašem stilu i tempu života ali i specifičnim potrebama Vašeg zdravstvenog i fiziološkog stanja.\nTu smo da budete zdravi i zadovoljni. Zato vam, u okviru stručnog tima Internističke ordinacije Rašić, na raspolaganju stoji i strukovni specijalista nutricionista – dijetetičar Jovana Srejić Ferluga.


HomeVestiMirović obišao Opštu bolnicu Pančevo i fabriku vode u Kovačici\n29/11/2017Redakcija BALKAN TVVesti, za slajder0\nPredsednik Pokrajinske Vlade Igor Mirović obišao je danas internistički blok Opšte bolnice Pančevo, za čiju je rekonstrukciju Pokrajinska vlada izdvojila 500 miliona dinara. Radovi na rekonstrukciji su počeli 17. oktobra 2017.godine, a predviđeni rok za završetak radova je 6 meseci.\nInterno odeljenje Opšte bolnice nije renovirano, niti rekonstruisano još od izgradnje 1973. godine.\n„S obzirom da smo nasledili zapušten zdravstveni sistem u Vojvodini, Pokrajinska vlada uložila je značajna sredstva u rekonstrukciju objekata i nabavku najsavremenije opreme,“ rekao je Mirović.\n“Naš cilj je da u narednih 5 do 7 godina potpuno rekonstruišemo zdravstveni sistem, da ga uvedemo u funkciju normalnog održavanja, da imamo kvalitetne dijagnostičke aparate, koji će u svakom momentu biti dostupni građanima,“ izjavio je predsednik Mirović.\nIz sredstava tekuće budžetske rezerve Pokrajinska vlada za popravku CT aparata za Opštu bolnicu Pančevo izdvojila je 9,12 miliona dinara i 3,6 miliona dinara za nabavku ultrazvučnog kolor doplera za pedijatriju.\nU okviru današnje posete, predsednik Mirović i gradonačelnik Pančeva Saša Pavlov održali su radni sastanak, na kojem su razgovarali o mogućnostima rešavanja dva velika projekta u Pančevu – završetku poslednje faze Severne industrijske zone i izgradnji Potamiškog kolektora.\nTokom dana predsednik Mirović obišao je fabriku vode u Kovačici, za koju je iz pokrajinskog budžeta izdvojeno 41,6 miliona dinara, za finansiranje treće faze radova, čiji je projektovani kapacitet 1800m3 na dan. Za tri nedelje ovo postrojenje biće pušteno u rad, ukoliko vremenski uslovi budu to dozvolili. Krajnji cilj je da se obezbedi kvalitetna pijaća voda za Kovačicu i okolna mesta.\n„Pokrajinska vlada je u poslednjih godina dana uložila više od milijardu dinara u manje razvijene opštine u pokrajini,“ rekao je Mirović i dodao da će se više pažnje i novca usmeriti ka tim opštinama i u narednoj 2018.godini.


Vrhunskim inovacijama svojih računara HP „podiže lestvicu“ za uzbudljive i bezbedne uređaje\nSaopštenje za medije Vrhunskim inovacijama svojih računara HP „podiže lestvicu“ za uzbudljive i bezbedne uređaje Najvažnije vesti: Uvođenje sigurnosti kao servisa uz HP DaaS Proactive Security Service Inovacije za rastuća preduzeća uz nove modele HP ProBook i HP...\nElektronska faktura – često postavljana pitanja\n1. Da li se elektronskoj fakturi može osporiti punovažnost? Bez obzira o kom dokumentu se radi, „elektronskom dokumentu ne može se osporiti punovažnost, dokazna snaga, kao ni pisana forma samo zato što je u elektronskom obliku“ (Zakon o el. dokumentu, el....\nCanon imageRunner 2206 je kompaktni i efikasni A3 štampač koji postojano daje otiske izvanrednog kvaliteta. Pristupačno i svestrano višenamensko kancelarijsko rešenje Zahvaljujući mnoštvu funkcija koje štede vreme, imageRUNNER 2206 ubrzava svakodnevno manipulisanje...\nuniFLOW je jedinstvena platforma koja se stalno razvija i omogućava bezbedan proces štampanja i obrade dokumenata. Novo izdanje, uniFLOW 2019 LTS, uvodi mnogo novih funkcija koje poboljšavaju njegovu osnovnu funkcionalnost. Njegova nova veza sa uniFLOW Online...\nCanon predstavlja budućnost sigurnosti i produktivnosti u radu s dokumentima u vidu najnovijeg izdanja svoje platforme treće generacije imageRUNNER ADVANCE. SAOPŠTENJE ZA JAVNOST Beograd, 12. februar 2019. – Canon Europe, svetski lider u grafičkim rešenjima, s ponosom...\nPruža brz crno-beli ispis za zahtevna okruženja. Ovaj napredan Canon uređaj unaprediće vaš tok rada sa dokumentima i zaštititi poverljive informacije. Dostupne osnovne funkcije: Canon imageRunner Advance iR-ADV 6555i II/ iR-ADV 6565i II/ iR-ADV 6575i II: ispis,...\nJednostavno štampajte kako želite, gde god želite. U kancelariji ili u pokretu, štampanje na ovom MFP-u je jednostavno i direktno – čak i bez mreže – koristeći Ethernet, bežične opcije ili touch-to-print tehnologije. Specifikacija: Tehnologija: Laser – color Mesečni...\nUnapredite poslovne procese uz Perihard i njihovo rešenje Therefore, namenjeno upravljanju dokumentima. Kad pričamo o modernom poslovanju, mislimo na sve fleksibilnije načine rada, uključujući stalni ili povremeni posao na daljinu, kancelarije...\nEfikasni laserski štampač u boji sa jednom funkcijom osmišljen za mala preduzeća, sa ekranom osetljivim na dodir i potpuno novom, bržom mašinom. Sa brzinom štampanja od 27 stranica u minuti, intuitivnim ekranom u boji od 12,7 cm osetljivim na dodir i inovativnom...\nSavremeni poslovi zahtevaju naprednu tehnologiju – upravo zbog toga HP je napravio sledeću generaciju HP PageWide Enterprise-a kako bi pružio konkurentsku prednost iz svakog ugla. Specifikacija: Brzina štampe: do 55 str/min Prva izlazna stranica: 7 sek. Radni...\nMaksimalno povećajte produktivnost pomoću serije brzih i svestranih štampača. Pouzdani, kompaktni i brzi štampači koji su dizajnirani za korporativne kancelarije. Mogu da se pohvale odličnim funkcijama za održivost i upravljanje. Optimizovana za korporativna...\nPoklanjamo testiranje do kraja 2018. godine\nMapsiot je rešenje za nadzor i pregled statusa flote mrežnih uređaja različitih proizvođača sa jedne kontrolne tačke. Cloud-baziran sistem kojem se lako pristupa (iz bilo kog pretraživača) od strane korisnika sa bezbednosnim dozvolama. Rešenje za upravljanje...\nPovodom našeg jubileja, za 30 poklanjamo 30\nPERIHARD ove godine puni 30 godina rada u oblasti PERIfernog HARDvera. Tri decenije uspešnog delovanja utemeljeno je na četiri kompanijske vrednosti: KVALITET koji podrazumeva visoke standarde, uz stalni i inovativan razvoj TRADICIJA koju potvrđuje 30 napornih ali...\nPerihard Business Partner HP-a\nPostali smo zvanični Business Partner HP-a. Potražite nas na HP-ovom sajtu.\nVišenamenski A3 štampač u boji savršen za svaku kancelariju – lako se koristi i idealan je za smanjivanje administrativnih troškova u vezi sa štampanjem. Garantovani Canon kvalitet Lak za korišćenje, brz ekran u boji od 12,7 cm (5”) osetljiv na dodir i tehnologija...


Rekordnih 100 džezera izvode “Nišville Jubilation” - Magazin Zdravo\nNa dve glavne bine koje će funkcionisati kao jedna 5 big bendova sa ukupno 100 muzičara postaviće nezvanični svetski rekord na otvaranju ovogodišnjeg Nišvila 8. avgusta, najavljuju organizatori. Džezeri će zajedno izvesti poklon kompoziciju Duška GojkovićaNišville Jubilation.\nZajedno će nastupati big bendovi iz Niša pod vođstvom Dragoslava Petrovića, Buenos Airesa kojim diriguje Gustavo Firmenich, Čakoveca sa Mario Jagecom, Blagoevgrada sa Borisom Janevim i internacionalni tridesetočlani orkestar sastavljen od srpskih, italijanskih i albanskih mladih muzičara. Kao specijalni gosti nastupiće i proslavljeni pijanista Lari Vučković iz San Franciska, ovogodišnji dobitnik Nagrade Nišvila za životno delo, gitarista Sandro Zerafa, direktor Malta džez festivala i poznati italijanski saksofonista Enco Favata, direktor “Santa Galura” džez festivala na Sardiniji.\nU velikom finalu big bendovima će dirigovati i naš proslavljeni trubač Stjepko Gut, a svi će zajedno izvesti njegovu kompoziciju “Nisville“ posvećenu festivalu. Zbog brojnosti muzičara prvi put u istoriji Nišvila istovremeno će funkcionisati tri glavne bine jer će Stjepko Gut svirati i dirigovati sa posebne međubine. Inače u svetu je česta praksa zajednički nastup tri big benda, ali ovo će biti prvi zajednički nastup pet big bendova.\nPored kompozicija Duška Gojkovića i Stjepka Guta posvećenih Nišvilu, big bendovi će izvesti i “Pozdrav Kauntu Bejziju” Bubiše Simića, povodom 115 godina od rođenja Kaunta Bejzija, kao i kompoziciju “Karavan” Djuka Elingtona, povodom 120 godina od njegovog rođenja.


Press Online :: Džet set :: SREĆOM, NIJE INFARKT\n22. 08. 2007. - Autor: N. Kostić\nSREĆOM, NIJE INFARKT\nAca Seltik se oporavlja nakon ozbiljnih zdravstvenih tegoba koje su ga snašle posle subotnjeg koncerta na "Bir festu"\nMuzičaru Aleksandru Petroviću - Aci Seltiku, frontmenu benda "Ortodoks Kelts" i kolumnisti Pressa, pozlilo je na minulom "Belgrejd bir festu", zbog čega je zadržan u bolnici. Aca Seltik, čiji bend je bio jedna od zvezda subotnjeg programa, osetio je posle svirke stezanje u grudima koje ga je navelo da potraži pomoć lekara.\nUkleta subota na Kališu\nSubotnje veče se zbog dešavanja na Kalemegdanu može nazvati ukletim. Pored zdravstvenih problema Ace Seltika i tragedije u zoološkom vrtu, maler je zadesio i pevača grupe "Del Arno bend" Jovana Marića, koji je tokom koncerta pao sa bine nakon saplitanja o kablove. Ekipa Hitne pomoći prebacila je Marića na Ortopedsku kliniku na Banjici, gde su pevača snimili rendgenom i sanirali mu povrede, za koje se ispostavilo da ipak nisu ozbiljnog karaktera.\nAca se, kako nam je rekao u kratkoj telefonskoj izjavi, trenutno nalazi na koronarnom odeljenju Interne B klinike u okviru Kliničkog centra Srbije u Beogradu. U toku su opsežne pretrage kojima je cilj da se utvrdi uzrok stezanja u grudima koje je Seltiku pokvarilo veče i ozbiljno zabrinulo njegove prijatelje, rodbinu i poklonike.\nAca Seltik kaže da su pojedini mediji preterali u opisu njegovih zdravstvenih tegoba.\n- Navodi u nekim medijima da sam se srušio u Donjem gradu nisu istiniti! Nisam imao nikakav infarkt, to su gluposti. Dogodilo mi se da sam u jednom trenutku osetio stezanje u grudima. Nisam pao i nisu me odvukli, nego sam sa stejdža otišao kući i sutradan, u nedelju, otišao sam kod lekara. Ispostavilo se da su ipak morali da me zadrže na pregledima. U ovom trenutku još ne znam šta mi se desilo, pretrage još nisu završene. Inače, slično stezanje osetio sam i dva dana pre toga, u četvrtak, i procenio sam, posle ponovljenog napada, da je vreme da odem na detaljan pregled - kaže Aca.\nPevač "Keltsa" kaže da veruje da će do sledećeg utorka biti kao nov i da će moći da prisustvuje utakmici Crvene zvezde i Glazgov rendžersa:\n- Naravno da ću do utorka biti na nogama i spreman da idem na utakmicu protiv večitih rivala - najavljuje muzičar i saradnik Pressa.


Audi - Između redova Zapisnika sa godišnje sednice akcionara - Auto Republika\nПочетна Life Biznis Audi – Između redova Zapisnika sa godišnje sednice akcionara\nAudi Group je prethodne srede održao redovnu godišnju sednicu akcionara. Kao što se i očekivalo, iz kompanije su stigli novi detalji u vezi sa dugoročnim planovima elektrifikacije game. Zanimljivo je bilo čuti novine, od kojih se jedna od najznačajnijih odnosi na planove prema kojima će četiri nova, potpuno električna serijska modela biti predstavljena publici, do 2020. godine.\nDakle, u narednih nekoliko godina, svedočićemo snažnoj promociji elektrifikovanih vozila. Audi e-tron SUV bi trebao da debituje pretposlednjeg dana avgusta, a naredne godine varijacija na istu temu, sa nazivom e-tron Sportback. Preostala dva modela se odnose na: e-tron GT – kupe najavljen u martu ove godine, kao i još jedan tajanstveni, kompaktni premijum model, koji bi mogao da se ispostavi i kao ključan za proizvođača, s obzirom na veliku globalnu popularnost hedžbek automobila.\nPored njih, serijski čisto električni model, zasnovan na Audi Aicon konceptu, sa tehnologijom potpuno autonomne vožnje, debitovaće tokom 2021.\nČak i više od dvadeset novih elektrifikovanih modela je planirano za lansiranje do zaključno sa 2025. godinom. Imajući sve ovo u vidu, jasno se nameće zaključak da je ovo jedan od najofanzivnijih planova elektrifikacije u celoj automobilskoj industriji. Doduše, isto se može reći i za VW marku.\nEvo najzanimljivijeg dela iz saopštenja za javnost sa skupštine akcionara kompanije Audi:\nAudi ima za cilj da do 2025. godine, prodaje 800.000 potpuno električnih, kao i plug-in hibridih vozila godišnje. Upravni odbor kompanije AUDI AG, predstavlja inoviranu strategiju, originalno nazvanu “Audi.Vorsprung.2025.”. Kako bi omogućili da se svaki treći kupac odluči za EV do sredine sledeće decenije, moramo posedovati elektrifikovanu verziju svakog modela u gami do tada. Većina njih će biti potpuno elektrifikovana, dok će manji broj posedovati plug-in hibridnu tehnologiju.\n“Naše ambicije su oduvek bile da nastavimo primenu naše parole Vorsprung durch Technik,” kaže Rupert Štadler, predsednik upravnog odbora kompanije. “Naš cilj je da unesemo revoluciju u oblast mobilnosti. Takođe, i u oblast elektromobilnosti, mi želimo da budemo broj 1, među premijum proizvođačima. Želimo da ponudimo modele koji će biti potpuno podesni za svakodnevnu upotrebu, bez ikakvih kompromisa, vrhunskog kvaliteta i vozne dinamike. Uz našu tehnološku superiornost, primenjujemo napredak i podižemo koncept elektromobilnosti na viši nivo.”\nVatromet novih proizvoda će uključiti više od 20 elektrifikovanih modela, koji će biti predstavljeni jedan za drugim, kao na traci, sve do 2025. U 2019. godini, Audi e-tron Sportback stupa na scenu kao drugi električni model kompanije, a tim naredne godine i Audi e-tron GT iz odeljenja Audi Sport. Audi će takođe ponudi i premijum model iz segmenta kompaktnih vozila u 2020. godini.\nOvakvi planovi iz Audija predstavljaju svakako značajan napredak. Međutim, podatak o ciljanoj prodaji od 800.000 elektrifikovanih vozila do 2025, uključujući hibride svih vrsta (od blagih do plug-in) i čisto električna vozila, možda i nije dovoljno ambiciozan.\nPrevedeno, ovo znači da će jedan od tri kupca Audijevih automobila, izabrati elektrifikovano vozilo. To još uvek ne znači da će to elektrifikovano vozilo, zaista biti čisto električno. Na prvi pogled to deluje kao ogroman broj EV. Međutim, da li je to baš tako?\nDeluje da Audi u svojim planovima ima za cilj da postigne godišnju proizvodnju od 2,4 miliona vozila do 2025. Današnji obim proizvodnje prevazilazi cifru od 1,8 miliona vozila. Dakle, 2025. godine, trećina, odnosno 800.000 vozila će biti elektrifikovana, a od te cifre, ambiciozno je pretpostaviti da će 500.000 komada biti potpuno električni modeli. To bi predstavljalo otprilike oko 20% ukupne proizvodnje.\nNeko može da pretpostavi da to jeste dovoljno optimističan plan, ali istovremeno to znači da će Audi, prema planu, i 2025. godine, prodavati čak 67% svojih vozila, koja su potpuno konvencionalna. Potpuno konvencionalna znači da neće posedovati nikakav vid elektrifikacije, odnosno da će biti pogonjena motorom sa unutrašnjim sagorevanjem.\nI sve ovo pod pretpostavkom da se proizvodni planovi ostvare, što svakako nije izvesno, kao i pod pretpostavkom da će kupci zaista želeti toliki broj elektrifikovanih modela da poseduju, odnosno da kupe.\nČisto poređenja radi, koje je zaista na ivici prikladnog, da uzmemo planove kompanije Tesla. Mnogi, pa i mi, predviđamo nažalost skori stečaj za ovu kompaniju, mada se u zadnje vreme pojavljuju i analitičari koji vide za američkog proizvođača, svetlo na kraju tunela.\nZnači, planovi kompanije Tesla predviđaju proizvdodnju od milion (čisto) električnih modela do 2022. godine. Najavljenj je Model Y (u narednih nekoliko godina), kao i dve nove fabrike, u Kini I SAD, najverovatnije.\nUz uključivanje u pogon dve nove fabrike, Tesla bi, u tehnološkom i teoretskom smislu, možda mogla da dostigne proizvodnju od 2 miliona električnih vozila do 2024. godine.\nNije samo Tesla konkurencija konceptu elektromobilnosti iz Ingolštata, tu su i Mercedes, BMW i ostali proizvođači, koji se trude da ispromovišu koncept elektromobilnosti.\nDakle, vrlo lako je moguće da će, čak i sa ovako na prvi pogled ambicioznim planovima, Audi ostati iza takmaca, u elektromobilnoj trci.\nAli naravno, džaba sve ukoliko kupci nastave da iskazuju ovakav “entuzijazam” u pogledu elektrifikacije.\ntagovi: analiza audi elektrifikacija izdvojeno Skupština akcionara Audi\nprethodni Geely razmatra inicijalnu javnu ponudu akcija kompanije Volvo Cars\nsledeći Mahindra želi da uđe na američko tržište


Dveri pozvale građane na porodičnu šetnju u Beogradu – DnevniZurnal\nPosted by Napisao admin May 15, 2021 15 Views\nMerkel nema pojma o stvarima u BiH, ona ne zna ko je Dodik\nSrpski pokret Dveri pozvao je danas gradđane na manifestaciju pod nazivom „Porodična šetnja“ koja će biti održana u subotu, 15. maja, sa početkom u 15 časova, ispred Skupštine Srbije u Beogradu.\nPredsednik Dveri Boško Obradović pozvao je sve porodične ljude u Srbiji da se sutra pridruže toj stranci na tradicionalnoj „Porodičnoj šetnji“ pod sloganom „Za sve naše porodice“.\n„Sutra je Svetski dan porodice i prava prilika da zajedničkom šetnjom centralnim beogradskim ulicama od Skupštine do Kalemegdana pokažemo to najlepše lice Srbije – porodično lice. Ovo će biti zajednički i nadstranački skup sa idejom da Srbija postane država – prijatelj porodice, jer smo uvereni da je porodična politika najbolja politika za 21. vek“, rekao je Obradović na konferenicji za novinare u Čačku.\nOn je dodao da je „Porodična šetnja“ manifestacija koju Dveri organizuju već 12 godina i da im se ove godine pridružilo preko 20 različitih udruženja.\nObradović je istakao da je porodica jedina tema danas koja sve ujedinjuje, bez obzira na verske, nacionalne ili političke razlike.\n„Porodica je iznad levice i desnice, vlasti i opozicije, i zato su dobrodošli svi kojima je porodica na prvom mestu. Porodica je, medjutim, danas ugrožena i demografski, i ekonomski, i socijalno, i zdravstveno, i ekološki“, rekao je Obradović.\nPredsednik Političkog saveta Dveri Vladimir Dimitrijević rekao je da Zakon o rodnoj ravnopravnosti nije zakon o ravnopravnosti polova, koja je potpuno Ustavom i zakonima zaštićena kategorija u Srbiji, nego da se tim zakonom nameće jedna ideologija, koja je po njegovoj oceni „lažna, nenaučna i protivporodična“ i koja „tvrdi da uopšte nije bitan biološki pol čoveka nego kako ga društvo oblikuje“.\n„Prema tome, rodna ideologija nije Zakon o ravnopranosti polova i zato ćemo se svim silama boriti protiv toga“, rekao je Dimitrijević.


Janković: Vučić suspenduje zakone u slučaju bespravne gradnje u Novom Pazaru - KRIK\nZaštitnik građana Saša Janković rekao je da premijer Aleksandar Vučić izjavama da se neće rušiti nelegalni objekat u Novom Pazaru suspenduje zakone i zloupotrebljava funkciju. „Bespravna gradnja nije osobina muslimana već izraz bezakonja koga, jasno je, ima među pripadnicima svih vera i nacija“, kaže Janković.\nJanković je reagovao na Vučićeve izjave od pre nekoliko dana kojima je stavio tačku na pitanje nelegalne gradnje u Novom Pazaru rekavši da ne želi sukob pravoslavaca i muslimana.\n„To ne znači da svaki musliman može da radi nešto protivzakonito, ali dajte nam način da vidimo kako ćemo da primenimo zakon i da pokušamo da pronađemo taj način, a ne da ulazimo u rat i u sukobe“, rekao je Vučić.\nNe može svaki musliman da radi protivzakonito, ali sudeći po izjavi premijera, bivši muftija, a današnji poslanik Muamer Zukorlić može.\n„Mislite li da će muftija da pusti da mu to tek tako neko sruši bez prisutnih 5.000 ljudi? Neće i već vam je to rekao. Sada ja pitam da me posavetujete kako da to srušimo“, rekao je Vučić i naveo da je „sit razbijenih glava“.\n„Njegova ocena da bi rušenje nelegalnog objekta značilo rat sa muslimanima i razbijanje glava je najgrublja manipulacija jer bespravna gradnja nije osobina muslimana već izraz bezakonja koga, jasno je, ima među pripadnicima svih vera i nacija“, naveo je Janković.\nU centru Novog Pazara, u sklopu Fakulteta za islamske studije nikao je nelegalni objekat od oko 1000 metara kvadratnih koji gradi Mešihat islamske zajednice. Predstavnici zajednice tvrde da su zahtev za dozvolu podnosili, ali da je ona izgubljena, pa su zgradu morali da prošire bez dozvole.\nGradnja je počela pre desetak godina dok je na čelu ove verske zajednice bio Zukorlić. Tadašnji muftija izjavljivao je da, pošto islamska zajednica 20 godina nije dobila nijednu dozvolu za gradnju, gradi bez dozvole.\nZukorlić ovih dana, međutim, tvrdi da zgrada nema nikakve veze sa njim i da je gradi Mešihat islamske zajednice.\n„Nije dobro za ugled islamske zajednice da gradi bez dozvole. Ali, naravno da nije dobro ni kad vam ne daju građevinske dozvole. Neko vam ne da da nešto ostvarite po zakonu“, kaže Zukorlić.\nOn je za N1 naveo da je gradnja tokom ovog leta ušla u završnu fazu – što se poklapa sa njegovim ulaskom u srpski parlament. Zukorlić, međutim, negira da je ignorisanje nelegalne gradnje u vezi sa njegovim učestvovanjem u vlasti.\n„Vlasti nisu potrebna moja dva poslanika. Moj dogovor s premijerom Vučićem je dogovor da pokušamo da rešimo nagomilane probleme u Sandžaku, između Bošnjaka i državnog sistema“, izjavio je Zukorlić.\nGradska uprava grada Novog Pazara je prošle nedelje upozorila građane da ilegalna građevina nije bezbedna.\n„Na ovom gradilištu imamo situaciju da, umesto potrebne dokumentacije, investitor radova Muamer Zukorlić šeta po gradilištu i rukom pokazuje gde hoće stubove, a gde prozore. Ovo je posebno nedopustivo, imajući u vidu da je objekat na javnoj površini gde je velika frekvencija prolaznika, pa samim tim opasnost od urušavanja objekta, sa katastrofalnim i tragičnim posledicama.“\nnovembar 23, 2016 u 09:09\nJanković je potpuno u pravu!


Sajber bezbednost ključ za budućnost - 05.10.2017, Sputnik Srbija\nU Rimu se nedavno završila druga po redu konferencija „Sajbertek Evrope 2017“ koja okuplja svetske lidere u sferi sajber- bezbednosti. Svakog dana sve je više... 05.10.2017, Sputnik Srbija\n23:27 05.10.2017 (Osveženo: 09:05 06.10.2017)\n© Foto : PixabaySajber-bezbednost\nĐani Kuoco, generalni direktor firme „Aspisek“, koja je učestvovala na tom forumu i čija je specijalnost pružanje bezbednosnih usluga u virtuelnom prostoru, izjavio je za Sputnjik da su napadi na internet resurse danas već potpuno uobičajena pojava:\n„Sve je jednostavnije izvesti napad. Na internetu postoje besplatni programi koji olakšavaju pronalaženje najranjivijih korisnika mreže“, ističe Kuoco.\nNaš sagovornik dodaje da ako su na primer pre 5 godina virtuelni napadi bili usmereni na nalaženje i „otimanje” lozinki i ličnih podataka korisnika, danas je cilj zlonamernika drugačiji.\n„Oni su obukli novo ruho, koje mi nazivamo ’figital‘, koje objedinjava fiziku i digitalni svet. U današnjoj realnosti, haker može bez većih problema da isključi nečiji pejsmejker (stimulator srčanog rada) ili da uključi grejanje u nečijem stanu“, objašnjava Kuoco.\nŠto više ljudi ima dostup internetu, to je veći broj zlonamernika koji će kad-tad poželeti da zarade na ilegalan način izvodeći sajber napade. Osim toga, sada se čak do 85 odsto slučajeva vrbovanja za terorističke organizacije i širenje propagandnog materijala posvećenog širenju džihada sprovodi preko interneta. Svedoci smo zastrašujuće realnosti i činjenice da je sve jednostavnije organizovati i izvesti teroristički napad. Ranije su teroristi koristili oružje i imali prilično složene tehnike, a danas se „samo“ zalete automobilom ili kamionom u grupu ljudi.\n„Pomislite samo koliku štetu može da izazove hakerski napad na sajtove i sisteme jednog prosečnog svetskog aerodroma. Ili na primer, hakerski upad u sistem železnice i menjanje koloseka. Taj problem je tako veliki da se mora rešavati koordinisano i na nivou međunarodne saradnje. Idealno bi bilo da zajedno rade zemlje koje imaju različite poglede na taj problem, jer bi tako bio rešen veći dijapazon problema“, ističe Kuoco.\nU tom smislu naš sagovornik navodi i da bi bilo jako dobro da se uspostavi i saradnja državnih organizacija i privatnih kompanija. Državne kompanije nisu tako fleksibilne kao privatne, ali zato znaju kako je organizovan rad državnog aparata i koje su stvarne potrebe u tom segmentu. Kuoco podseća da se ne sme zaboraviti da su hakeri ljudi koji krše zakone u informacionoj sferi, ali i oni koji traže alternativna rešenja za probleme, kao i slabosti sistema.


24/02/2021\t1:58 pm\n24/02/2021\t9:32 am\nIzvor, foto : Opština Topola\nJuče se predsednik opštine Topola sastao sa direktorom Privredne komore Srbije – Regionalne privredne komore Šumadijskog i Pomoravskog upravnog okruga Predragom Lučićem. U razgovorima je učestvovao i Dušan Petković, koordinator Regionalne komore zadužen za poljoprivredu.\nPredrag Lučić je izrazio zadovoljstvo na izuzetno konstruktivnom sastanku sa predsednikom opštine Topola. On je izneo podatke o izuzetnim rezultatima koje je privreda opštine Topola ostvarila u prvih jedanaest meseci prošle godine, kao i zajedničkim aktivnostima zarad podsticaja daljeg privrednog razvoja, i povodom toga izjavio:\n„Drago mi je bilo što sam bio u prilici da informišem predsednika opštine Topola o izvanrednim rezultatima koje je privreda opštine Topola ostvarila u prvih jedanaest meseci prošle godine, kada je u pitanju spoljnotrgovinska razmena. Informisao sam ga da je u prvih jedanaest meseci 2020. godine privreda opštine Topola ostvarila ukupan obim spoljnotrgovinske razmene vrednosti od 28,5 miliona evra, od čega je izvoz iznosio 18,7 miliona evra i u svemu tome u spoljnotrgovinskoj razmeni ostvaren veliki spoljnotrgovinski suficit u iznosu od 8,9 miliona evra. Ono što je izuzetno značajno je da je ovaj iznos od 18,7 miliona evra u prvih jedanaest meseci veći čak za 29,7%, skoro za trećinu veći nego ostvareni iznos u istom periodu 2019. godine. Ukupan spoljnotrgovinski suficit koji je u prvih jedanaest meseci 2020. godine iznosio 8,9 miliona evra veći je čak za 56,4% od ostvarenog spoljnotrgovinskog suficita u istom periodu 2019. godine. Ovi rezultati su ostvareni u veoma teškim uslovima koje je izazvala pandemija koja je otežavala kretanje i roba i usluga i ljudi pre svega.“\nNa sastanku su predsednik opštine Topola Igor Petrović i direktor Lučić dogovorili i započinjanje važnih zajedničkih aktivnosti koje će se ostvariti u narednom periodu.\nReč je o osnivanju šaltera za preduzetnike Privredne komore Srbije, organizovanju sastanka privrednika i osnivanju opšteg udruženja preduzetnika opštine Topola.\nPo ovom pitanju Lučić je izjavio:\n„Opština Topola i Privredna komora Srbije će započeti aktivnosti koje će voditi osnivanju šaltera za preduzetnike, što će upravo značiti da će u zgradi opštine postojati mesto gde će u jednom vrlo kratkom roku svi privrednici i preduzetnici biti u prilici da dobiju sve relevantne informacije koje se tiču njihovog poslovanja.\nEpidemiološki uslovi trenutno predstavljaju kočnicu bržem organizovanju sastanka sa privrednicima, kome bi posrednici bili Opština Topola i Privredna komora Srbije-Regionalna privredna komora Šumadijskog i Pomoravskog upravnog okruga. Cilj sastanka bi bilo utvrđivanje potreba privrednika, njihovi problemi sa kojima se sreću kako bi se što pre rešavali, i zbog toga je potrebno da se okupimo i da o tome razgovaramo i donesemo neke zaključke i konačno i mi kao lokalna samouprava primimo i određene obaveze od strane privrednika opštine Topola, a pre svega u cilju podsticanja daljeg razvoja privrede Topole.“\nVeoma značajna akcija je usmerena ka osnivanju opšteg udruženja preduzetnika opštine Topola. Takođe je Lučić izrazio zadovoljstvo saznanjem o setu podsticajnih mera na nivou opštine, odnosno da lokalna samouprava sprema set subvencija kada je u pitanju privreda i poljoprivreda.\n„Mislim da će to biti od posebnog značaja za dalji podsticaj privrednih aktivnosti na teritoriji opštine Topola“- dodao je Lučić.\nNakon sastanka gosti su se u pratnji predsednika opštine uputili u selo Vinča, u kojem su posetili kompaniju Rado-Fruit doo, koja se dugi niz godina bavi proizvodnjom, otkupom, skladištenjem i izvozom voća. Ova firma je jedan od vodećih lidera u izbozu kada je u pitanju privreda opštine Topola. Lučić je direktoru i osnivaču firme Radovanu Gavriloviću uručio visoko priznanje komore za ostvarene rezultate u poslovanju.\nLjilja Čolić iz Ljubesela kod Topole želi da zahvali svim dobrim ljudima na pomoći !!!\nPredsednici opština Aranđelovac i Topola juče položili vence u Marićevića jaruzi !!!


Traktor iz EU fonda\nAutor : novosti.rs\tJan 04, 2018\nMinistarstvo poljoprivrede Srbije objaviće danas konkurs za sredstva iz pretpristupnih fondova EU za razvoj sela (IPARD), namenjen kupovini traktora. Poljoprivrednici mogu da podnose zahteve za odobravanje prava na podsticaje za kupovinu novih traktora do 26. februara.\nPrihvatljive investicije i troškovi odnose se na kupovinu novih traktora i troškove za pripremu projekata i tehničke dokumentacije. Visina podsticaja koji se obezbeđuju iz fondova EU iznose od 60 do 80 odsto vrednosti ulaganja, u zavisnosti od toga da li je podnosilac mladi poljoprivrednik, da li se poljoprivredno gazdinstvo nalazi u planinskom području i da li se novac koristi i za zaštitu životne sredine.\nIznosi podsticaja iz IPARD-a koje korisnik može da ostvari u proizvodnji i preradi voća, povrća i ostalih useva mogu biti od 5.000 do 700.000 evra, dok se za proizvodnju i preradu mleka i mesa može računati na povraćaj od 5.000 do milion evra.


RTS :: Živković: Vučiću, ne igraj se institucijama\nPolitika Živković: Vučiću, ne igraj se institucijama\nutorak, 29. dec 2015, 15:00 -> 15:09\nPredsednik Nove stranke Zoran Živković upozorio je premijera Aleksandra Vučića da se "ne igra institucijama" u slučaju hapšenja 80 osoba osumnjičenih za korupciju, među kojima su i bivši visoki državni funkcioneri. Zamenik predsednika te stranke Vladimir Pavićević ocenio je da je u pitanju "teški politički progon i medijski linč".\nŽivković je u sedištu Nove stranke u Beogradu ocenio da ta hapšenja predstavljaju "poslednji čin divljanja Aleksandra Vučića", kao i da su osobe privedene u tom slučaju "zarobljene od bande koju vodi premijer".\n"Cela 2015. godina protekla je u stvaranju problema, a Aleksandar Vučić je pobednik u tome. Svakog dana stvarao je probleme građanima Srbije, ali i sebi, a poslednjih dana hapsi ljude koji ne mogu da se brane, koji su godinu dana pod istragom i koji su se uvek odazivali na pozive policije i tužilaštva", rekao je lider Nove stranke.\nŽivković je upozorio premijera da se "ne igra institucijama" jer, kako je naveo, "svako ko se igrao institucijama, kad tad je završio u njima".\nGovoreći o navodima da je i poslovanje njegove vinarije predmet istrage, lider Nove stranke je rekao da su svi podaci o poslovanju tog preduzeća u periodu od 2004. do 2013. godine objavljeni na veb stranici Nove stranke, kao i da ne postoji "ništa tajno ili neka nova činjenica" u vezi sa tim.\nŽivković očekuje vanredne izbore u maju 2016. i poziva građane koji su nezadovoljni stanjem u zemlji da "prestanu da dobacuju i kukaju" i da se angažuju preko Nove stranke ili u drugim partijama kako bi "Aleksandar Vučić otišao u istoriju pa onda u neku instituciju".\nZamenik predsednika Nove stranke Vladimir Pavićević ocenio je da je na delu "teški politički progon i medijski linč" Zorana Živkovića i pojedinih članova te stranke, u kom se predstavnici vlasti koriste "falsifikatima".\n"Živković je više puta odgovarao na pitanja o svojoj imovini i jedini je političar kome je istraženo poreklo imovine. Zato predlažem ljudima iz SNS-a da umesto političkog progona pristupe realizaciji "akcije doktorat", kako bi se ispitala utemeljenost optužbi za plagijat njihovih istaknutih članova", istakao je Pavićević.\nPrema njegovim rečima, zahvaljujući posvećenosti članova Nove stranke, Narodna skupština je usvojila 162 od 1.884 amandmana koje su poslanici te partije podneli u prethodnih 20 meseci.\n"Posebno je dobro uvođenje principa akademske čestitosti koji treba da se primeni u "akciji doktorat", tako da od januara očekujemo da se utvrdi ko je šta uzimao od predstavnika vlasti i od koga pri izradi plagijata", rekao je Pavićević.\n(utorak, 29. dec 2015, 18:02) - građanin (ne)pokorni [neregistrovani]


Predstavljen idejni projekat osvjetljavanja znamenitosti Starog grada\nutorak, 14 jun 2016 14:41\nIdejni projekat osvjetljavanja znamenitosti u Starom gradu novi je korak ka boljoj valorizaciji kulturno-istorijskog blaga Herceg-Novog, u skladu sa modernim trendovima, a poštujući tradiciju i riječ struke, kazao je direktor preduzeća “Komunalno–stambeno” Branko Božović na današnjoj prezentaciji idejnog rješenja u Velikoj sali Skupštine opštine.\npetak, 28 februar 2014 14:15\nGrađanski biro - sve na jednom mjestu\nMaja 2006. godine počeo je sa radom Građanski biro sa ciljem da građanima omogućimo brzu i efikasnu uslugu. Sve službe i organi lokalne uprave imaju stručnog i obučenog predstavnika u Građanskom birou. Građani nemaju potrebu da idu po kancelarijama u potrazi za nadležnim službenikom. Sve je na jednom mjestu – u funkcionalnom prostoru, u prizemlju zgrade lokalne uprave, u Građanskom birou.\nOvdje građani predaju svoje zahtjeve i ovdje mogu dobiti informacije o svemu što ih interesuje u vezi rada lokalne uprave.\nZahtjevi se podnose na standardizovanim obrascima koje možete preuzeti sa Zahtjevi i obrasci, gdje takođe možete saznati šta je sve potrebno predati uz odgovarajući zahtjev.\nU prostoriji Građanskog biroa možete, koristeći namjenski postavljenu kutiju za to, uputiti primjedbe i/ili sugestije na rad organa lokalne uprave ili elektronskim putem, koristeći servis Vaše mišljenje nam je važno!\nU pozadini svega je savremeni informacioni sistem koji uspješno povezuje Građanski biro sa svim organima i službama lokalne uprave.\nGrađanski biro radi u sklopu Službe za zajedničke poslove.\nTelefonska centrala: 321-052


Izvještaj o širenju EU - Klix.ba\nSvijet Izvještaj o širenju EU\nIzvještaj o širenju EU\n8.11.2006. u 11:44\nBalkanskim zemljama koje teže učlanjenju u Evropsku uniju ostaju da čekaju - to je preporuka koju je Evropska komisija iznijela u svom godišnjem izvještaju koji će danas podnijeti liderima Unije.\nU nacrtu izvještaja, do kojeg je došao BBC, navodi se da su sve zemlje zapadnog Balkana učinile napredak, ali da se prijem novih članica u EU može očekivati tek na srednji ili duži rok.\nTo je, kako javlja BBC, veliki zaokret u odnosu na prošlu godinu, kada je Hrvatskoj odobren početak pregovora o članstvu, Makedonija dobila status kandidata, a Srbija, Bosna i Hercegovina i Albanija počele pregovore o pridruživanju i stabilizaciji:\nSve zemlje koje su prije godinu dana postale za korak bliže EU sada tapkaju u mjestu. Ne samo zato što su reforme u tim državama usporene nego i zbog činjenice da žitelji Zapadne Evrope žele pauzu u procesu proširenja.\nMakedonija se nadala da će početi pregovore o članstvu, ali joj je Evropska komisija poručila - ne još. U nacrtu izvještaja, koji je BBC imao na uvid, Skoplje se poziva da ubrza političke reforme, pojača borbu protiv korupcije i popravi odnose s Albancima ako želi da se još više približi Uniji.\nIako je Beograd pohvaljen zbog usvajanja novog Ustava i ekonomske stabilnosti, nastavka pregovora o sporazumu o pridruživanju neće biti dok Ratko Mladić ne bude izručen Haagu. Od Srbije se također zahtijeva konstruktivan prilaz statusu Kosova.\nU izvještaju se kao najveći izazovi u narednoj godini navode status Kosova, odnosi sa Srbijom i budućnost Bosne i Hercegovine.\nNaglašava se također da će do učlanjenja zemalja regiona u EU proći mnogo godina, a Bruxelles se poziva da se uzdrži od određivanja konkretnih datuma. Čini se malo vjerovatnim da će veća grupa zemalja biti primljena istovremeno, kaže Evropska komisija i dodaje da u bliskoj budućnosti prijema novih članica najvjerovatnije neće biti.\nOčekuje se da će lideri EU na decembarskom samitu usvojiti predloženi izvještaj. Neke zemlje, poput Austrije i Francuske, mogle bi biti nezadovoljne činjenicom da Komisija nije odredila konačne granice Unije.\nEvropsku uniju, navodi se u nacrtu izvještaja, određuju njene vrijednosti, a ne geografske granice.